pythainlp/thai-wiki-dataset-v4 huggingface dataset:
ชาวกีราวารู

ชาวกีราวารู เป็นชนพื้นเมืองบนเกาะกีราวารู ประเทศมัลดีฟส์ เป็นผู้ตั้งถิ่นฐานกลุ่มแรก ๆ ของมัลดีฟส์ พวกเขาสืบเชื้อสายมาจากชาวทมิฬโบราณ ชาวมัลดีฟส์ส่วนใหญ่มองว่าชาวกีราวารูมีสถานะทางสังคมที่ต้อยต่ำกว่า ต่อมาเกาะกีราวารูอันเป็นที่อยู่อาศัยของพวกเขามีปัญหาเรื่องการกัดเซาะชายฝั่ง รัฐบาลจึงย้ายพวกเขาไปอาศัยบนเกาะฮุลฮูเล กรุงมาเล และส่วนอื่นของคาฟูอะทอลล์ ทำให้ปัจจุบันชาวกีราวารูถูกผสมกลมกลืนไปกับประชากรกลุ่มใหญ่
ศัพทมูลวิทยา.
"กีราวารู" มาจากคำดิเวฮิว่า "กีรา" แปลว่ากัดเซาะ กับคำสิงหลว่า "วารู" แปลว่าคนคือชาวเกาะ
ประวัติ.
ยุคแรกเริ่ม.
ชาวกีราวารูคือผู้สืบเชื้อสายจากชาวทมิฬโบราณซึ่งอพยพจากชายฝั่งตะวันตกเฉียงใต้ของประเทศอินเดีย และชายฝั่งตะวันตกเฉียงเหนือของประเทศศรีลังกา คาดว่าเข้าไปตั้งถิ่นฐานในหมู่เกาะมัลดีฟส์ตั้งแต่ยุคสังคัม (ช่วง 300 ปีก่อนคริสต์กาลจนถึง ค.ศ. 300) เข้าไปตั้งถิ่นฐานบนเกาะกีราวารู เป็นลากูนทางตอนเหนือของมาเล ซึ่งปรากฏสิ่งก่อสร้างและวัดบนเกาะ ชาวกีราวารูถูกกล่าวถึงในมุขปาฐะเรื่องการสถาปนาอาณาจักรบนเกาะมาเลของกษัตริย์โกอิมาลา ว่าชาวกีราวารูเป็นชนพื้นเมืองมาช้านาน และได้รับอนุญาตให้เฝ้าถวายพระพรกษัตริย์โกอิมาลา
ชาวกีราวารูต่างจากชาวมัลดีฟส์ทั่วไป ทั้งด้านกายภาพ ภาษา และวัฒนธรรม พึงสังเกตได้ว่าเป็นวัฒนธรรมอย่างทมิฬ-มลยาฬัม เดิมนับถือสุริยเทพและศาสนาพุทธ ถือคติผัวเดียวเมียเดียวอย่างเคร่งครัด การหย่าร้างเป็นเรื่องต้องห้าม รวมทั้งการไม่สมรสกับคนนอกเกาะ แต่จะติดต่อกับคนนอกเกาะเพียงวิธีเดียวด้วยการพายเรือไปขายปลาที่เกาะมาเล ความเชื่อพื้นบ้านถูกเก็บรักษาไว้ในรูปแบบของเพลงและการเต้นรำพื้นบ้าน พวกเขาสวมสร้อยคอลูกปัดสีฟ้า ทั้งหมดล้วนเป็นวัฒนธรรมที่แตกต่างไปชาวมัลดีฟส์เกาะอื่น ๆ เชื่อกันว่าชาวกีราวารูกลัวกบหรือคางคก
หัวหน้าของชาวกีราวารูส่วนใหญ่เป็นผู้หญิง สุลต่านมัลดีฟส์จะตั้งอิสตรีเป็นตัวแทนพระราชอำนาจบนเกาะกีราวารู โดยให้สิทธิใช้กฎหมายพิเศษต่างจากบริเวณอื่น ๆ ของประเทศ และในขณะเดียวกันชาวกีราวารูเองไม่เคยทราบพระราชอำนาจเต็มของสุลต่านมัลดีฟส์ต่อเกาะของพวกตนเลย เวลาชาวมัลดีฟส์ติดต่อกับชนชั้นสูงจะใช้ภาษาที่ให้เกียรติ แต่ชาวกีราวารูไม่ปฏิบัติตามธรรมเนียมนี้ และใช้คำพูดสามัญเวลาติดต่อกับชนชั้นสูง
ค.ศ. 1922 (พ.ศ. 2465) มีชาวกีราวารูจำนวน 150 คน
หลังการประกาศใช้รัฐธรรมนูญ ค.ศ. 1932 (พ.ศ. 2475) และหลังการยกเลิกระบอบสุลต่าน กฎหมายจารีตของชาวเกาะกีราวารูจึงถูกยกเลิกไปด้วย
สูญวัฒนธรรม.
ค.ศ. 1968 (พ.ศ. 2511) เกาะกีราวารูเกิดปัญหาการกัดเซาะชายฝั่งอย่างรุนแรง พวกเขาถูกรัฐบาลบังคับให้ละทิ้งเกาะตามหลักศาสนาอิสลาม ที่ชุมชนจะต้องมีชายบรรลุนิติภาวะจำนวน 40 คนจึงจะสามารถทำละหมาดวันศุกร์ได้ พวกเขาล่องเรือไปตั้งถิ่นฐานบนเกาะฮุลฮูเลอีกฟากของอะทอลล์ แต่หลังการขยายท่าอากาศยานนานาชาติ พวกเขาจึงถูกย้ายไปกรุงมาเล มีแหล่งอาศัยขนาดไม่กี่ช่วงตึกในเขตมาฟันนู เป็นความพยายามของรัฐบาลมัลดีฟส์ที่ต้องการให้ชาวกีราวารูกลืนไปกับชนส่วนใหญ่ เช่นเดียวกับการล้างประวัติศาสตร์ศาสนาพุทธในมัลดีฟส์
จากอัตราเกิดต่ำเป็นระยะเวลายาวนานนับพันปีทำให้ชาวกีราวารูมีจำนวนค่อนข้างน้อย วัฒนธรรมที่โดดเด่นของกีราวารูถูกกลืนหายจากการแต่งงานข้ามชาติพันธุ์ของคนหนุ่มสาวกับชาวมัลดีฟส์ซึ่งเป็นชนกลุ่มใหญ่ ปัจจุบันคาดว่าชาวกีราวารูบริสุทธิ์คงสูญไปแล้ว
ฟุตบอลคัพบอสเนียและเฮอร์เซโกวีนา

ฟุตบอลคัพบอสเนียและเฮอร์เซโกวีนา  เป็นการแข่งขันฟุตบอลแบบแพ้คัดออกประจำปี แข่งขันโดยสโมสรจากบอสเนียและเฮอร์เซโกวีนา ทีมชนะเลิศจะได้สิทธิ์เข้าร่วมแข่งขันยูฟ่ายูโรปาลีกรอบคัดเลือกรอบแรก
ก่อนฤดูกาล 1999–2000 เคยมีการจัดแข่งขันฟุตบอลถ้วยแยกถึงสามรายการ ต่อมาใน ค.ศ. 1998 มีทีมชนะเลิศฟุตบอลคัพเป็นครั้งแรกจากนัด "ซูเปอร์ไฟนอล" ระหว่างซาราเยโวกับออรัสเย (ทีมชนะเลิศจากสองถ้วย) ต่อมาในฤดูกาล 1999–2000 สหพันธ์ฟุตบอลบอสเนียและเฮอร์เซโกวีนาได้จัดรูปแบบการแข่งขันฟุตบอลถ้วยเพียงหนึ่งเดียว และนับตั้งแต่ฤดูกาล 2000–01 เป็นต้นมา สโมสรจากทั่วประเทศได้เข้าร่วมแข่งขันในฟุตบอลถ้วยรายการนี้
ในช่วงก่อน ค.ศ. 1992 สโมสรจากดินแดนบอสเนียและเฮอร์เซโกวีนาจะเข้าร่วมแข่งขันยูโกสลาฟคัพ
สงครามครูเสดซาวอย

สงครามครูเสดซาวอย เป็นสงครามครูเสดที่เกิดขึ้นในคาบสมุทรบอลข่านในปี ค.ศ. 1366–1367 กองทัพครูเสดครั้งนี้นำโดยอมาเดอุสที่ 6 แห่งซาวอย เพื่อต่อต้านการขยายอำนาจของจักรวรรดิออตโตมันด้วยการร่วมมือกับราชอาณาจักรฮังการีและจักรวรรดิไบแซนไทน์ อย่างไรก็ตามเป้าหมายของสงครามครั้งนี้ได้เปลี่ยนวัตถุประสงค์หลักเพื่อโจมตีจักรวรรดิบัลแกเรียที่ 2 กองกำลังครูเสดสามารถยึดเมืองได้บางส่วน และยกเมืองส่วนนั้นให้กับไบแซนไทน์ นอกจากนี้ยังได้ดินแดนบริเวณใกล้เคียงกับคอนสแตนติโนเปิลและกัลลิโพลี
สงครามครูเสดครั้งนี้เป็นสงครามที่ให้ความสำคัญกับการโจมตีบัลแกเรียมากกว่าออตโตมัน โดยนักประวัติศาสตร์อย่าง Nicolae Iorga ได้ให้ความเห็นว่า "สงครามครั้งนี้ไม่ใช่สงครามครูเสด แต่เหมือนเป็นการผจญภัยที่น่าตื่นเต้นมากกว่า" อย่างไรก็ตามในความเห็นของ Oskar Halecki มองว่า "สงครามครั้งนี้เป็นสงครามครั้งแรกที่ชาวคริสเตียนประสบความสำเร็จต่อการปกป้องยุโรป และในขณะเดียวกันก็เป็นสงครามครั้งสุดท้ายที่ชาวคริสต์สามารถชนะออตโตมันได้ในช่วงตลอดคริสต์ศตวรรษที่ 14"
สโมสรฟุตบอลเซลเยซนิชาร์ซาราเยโว

สโมสรฟุตบอลเซลเยซนิชาร์ซาราเยโว (บอสเนียน: Fudbalski klub Željezničar Sarajevo) เป็นสโมสรฟุตบอลอาชีพตั้งอยู่ที่ซาราเยโว เมืองหลวงของประเทศบอสเนียและเฮอร์เซโกวีนา ชื่อ "เซลเยซนิชาร์" หมายถึง "คนงานรถไฟ" โดยจุดกำเนิดของสโมสรจากการก่อตั้งของกลุ่มคนงานรถไฟใน ค.ศ. 1921 หลังจากนั้น สโมสรได้ผลิตผู้เล่นที่มีพรสวรรค์หลายคนที่เลื่อนขึ้นมาจากทีมเยาวชน
ในช่วงที่ยังเป็นยูโกสลาเวีย เซลเยซนิชาร์คว้าแชมป์ลีกในฤดูกาล 1971–72 ทำให้ได้สิทธิ์ไปเล่นในยูโรเปียนคัพในฤดูกาล 1972–73 ซึ่งในรายการนั้น สโมสรตกรอบแรก ต่อมา สโมสรจบรองชนะเลิศของลีกในฤดูกาล 1970–71 และได้เข้าชิงชนะเลิศยูโกสลาฟคัพในฤดูกาล 1980–81 และในระดับทวีปยุโรป สโมสรเข้าถึงรอบก่อนรองชนะเลิศในยูฟ่าคัพฤดูกาล 1971–72 และรอบรองชนะเลิศในยูฟ่าคัพฤดูกาล 1984–85
เซลเยซนิชาร์เป็นสโมสรแรกจากบอสเนียที่เข้าถึงรอบรองชนะเลิศของยูฟ่าคัพ และเป็นหนึ่งในไม่กี่ทีมจากยูโกสลาเวียที่ทำผลงานเช่นนี้ได้ ปัจจุบันถือเป็นสโมสรที่ประสบความสำเร็จมากที่สุดในยุคบอสเนีย โดยชนะเลิศบอสเนียนแชมเปียนชิป 6 สมัย, บอสเนียนคัพ 6 สมัย และบอสเนียนซูเปอร์คัพ 3 สมัย ผลงานระดับทวีปที่ดีที่สุดหลังจากยุคสงคราม คือการเข้าถึงรอบคัดเลือกรอบสามของยูฟ่าแชมเปียนส์ลีก ฤดูกาล 2002–03 โดยพ่ายแพ้ต่อนิวคาสเซิลยูไนเต็ดด้วยผลประตูรวม 0–5 คู่ปรับที่สำคัญของสโมสรคือสโมสรฟุตบอลซาราเยโว การพบกันของทั้งคู่ถูกเรียกว่า ซาราเยโวดาร์บี โดยมีสถิติแพ้-ชนะที่สูสีกันมาก
จากการจัดอันดับสโมสรยุโรป 200 อันดับแรกแห่งคริสต์ศตวรรษที่ 20 โดยไอเอฟเอฟเอชเอส พบว่า เซลเยซนิชาร์ เป็นสโมสรจากบอสเนียที่มีอันดับสูงที่สุด โดยอยู่ในอันดับที่ 110 ร่วมกับอาเซ็ด อัลก์มาร์ และ
สโมสรฟุตบอลซาราเยโว

สโมสรฟุตบอลซาราเยโว (บอสเนีย: Фудбалски клуб Сарајево / Fudbalski klub Sarajevo) เป็นสโมสรฟุตบอลอาชีพบอสเนีย ตั้งอยู่ที่ซาราเยโว เมืองหลวงของประเทศบอสเนียและเฮอร์เซโกวีนา เป็นหนึ่งในสโมสรที่ประสบความสำเร็จมากที่สุดของประเทศ สโมสรก่อตั้งเมื่อวันที่ 24 ตุลาคม ค.ศ. 1946 และประสบความสำเร็จเป็นอย่างมากในยุคของยูโกสลาเวีย โดยชนะเลิศยูโกสลาฟเฟิสต์ลีก 2 สมัย จบรองชนะเลิศ 2 ครั้ง และอยู่ในอันดับที่ 6 ของตารางคะแนนตลอดกาลของลีกยูโกสลาเวีย สีประจำสโมสรคือสีแดงเลือดหมูและสีขาว สโมสรฟุตบอลซาราเยโวเป็นสโมสรหลักเพียงสโมสรเดียวที่ก่อตั้งหลังยุคสงครามโลกครั้งที่สองที่ตั้งอยู่ในซาราเยโว สโมสรเข้าร่วมยูโกสลาฟเฟิสต์ลีกในฤดูกาล 1948–49 และแข่งขันในลีกสูงสุดเกือบครบทุกฤดูกาล ต่อมาหลังจากที่บอสเนียและเฮอร์เซโกวีนาได้รับเอกราชจากยูโกสลาเวีย สโมสรฟุตบอลซาราเยโวได้กลายเป็นมาเป็นทูตใหญ่ของประเทศ โดยได้เดินทางไปรอบโลกในช่วงระหว่างสงครามบอสเนีย เพื่อกระชับมิตรความสัมพันธ์กับนานาชาติ
ปัจจุบัน ซาราเยโวเป็นหนึ่งในสโมสรใหญ่ของพรีเมียร์ลีกแห่งบอสเนียและเฮอร์เซโกวีนา โดยชนะเลิศบอสเนียนแชมเปียนชิป 5 สมัย (จบรองชนะเลิศ 6 ครั้ง), บอสเนียนคัพ 6 สมัย และบอสเนียนซูเปอร์คัพ 1 สมัย สโมสรอยู่ในอันดับที่ 1 ของตารางคะแนนตลอดกาลของพรีเมียร์ลีกแห่งบอสเนียและเฮอร์เซโกวีนา และยังเป็นสโมสรจากบอสเนียที่เข้าร่วมแข่งขันระดับทวีปมากที่สุด ซาราเยโวเป็นสโมสรที่ได้รับความนิยมมากที่สุดของประเทศ เช่นเดียวกันกับสโมสรคู่ปรับอย่างเซลเยซนิชาร์ ซึ่งนัดที่ทั้งคู่พบกันถูกเรียกว่าซาราเยโวดาร์บี
สโมสรลงเล่นเกมเหย้าที่สนามกีฬาอาซิม เฟร์ฮาทอวิช ฮาเซ ซึ่งตั้งชื่อตามตำนานกองหน้าของสโมสรอย่างอาซิม เฟร์ฮาทอวิช สนามแห่งนี้มีความจุ 34,500 ที่นั่ง นับตั้งแต่เดือนมีนาคม ค.ศ. 2019 เป็นต้นมา สโมสรฟุตบอลซาราเยโวอยู่ภายใต้การดำเนินงานของนักธุรกิจชาวเวียดนามอย่าง Nguyễn Hoài Nam และสโมสรฟุตบอลกองทุนสนับสนุนพรสวรรค์ฟุตบอลเวียดนาม
สวนพุทธสมฤติ

สวนพุทธสมฤติ  หรือ สวนพุทธะเมโมเรียล  เป็นสวนสาธารณะในเมืองตั้งอยู่บนถนนเฟรเซอร์ ใกล้กับแยกปัฏนาในเมืองปัฏนา ประเทศอินเดีย สวนนี้ออกแบบโดยวิกรม ลัลล์ (Vikram Lall) และพัฒนาโดยรัฐบาลรัฐพิหาร สร้างขึ้นเพื่อเฉลิมฉลองพุทธชยันตี 2554 ปีแห่งพระโคตมพุทธเจ้า โดยมีทาไลลามะองค์ที่ 14 เป็นองค์ประธานเสด็จฯ เปิดสวนอย่างเป็นทางการ
พื้นที่ที่สร้างสวนนั้นในอดีตเป็นที่ตั้งของคุกกลางบันกิปุระ (Bankipur Central Jail) ในสมัยสหราชอาณาจักร หลังคุกแห่งใหม่สร้างขึ้นที่ย่านเบอูร์ (Beur) ชานเมืองปัฏนา คุกนี้จึงหมดความจำเป็นลง มุขยมนตรีประจำรัฐพิหาร นิติษ กุมาร (Nitish Kumar) เป็นผู้ริเริ่มแนวคิดในการสวนนี้ เมื่อวันที่ 27 พฤษภาคม 2010 ผู้นำจิตวิญญาณทิเบต องค์ทาไลลามะได้เสด็จมาเปิดสวนนี้อย่างเป็นทางการ และทรงปลูกกล้าไม้ของต้นโพธิ์อันศักสิทธิ์สองต้น ต้นหนึ่งทรงนำมาจากโพธคยาและอีกต้นหนึ่งนำมาจากอนุราธปุระ ในประเทศศรีลังกา สถูปใจกลางสวนนั้นมีชื่อว่าปาฏลีบุตรกรุณาสถูป (Patliputra Karuna Stupa) มีความสูง 200 ฟุต ภายในประดิษฐานพระพุทธสรีรังคาร ซึ่งเคยจัดแสดงที่พิพิธภัณฑ์ปัฏนา และขุดค้นพบมาจากเมืองไวสาลี นอกจากนี้ภายในสวนยังมีพิพิธภัณฑ์ ซึ่งจัดแสดงเรลิกในศาสนาพุทธที่มาจากประเทศญี่ปุ่น, ประเทศเมียนมาร์, ประเทศเกาหลีใต้, ประเทศศรีลังกา และ ประเทศไทย และภายในสวนยังมีหอนั่งสมาธิ ซึ่งเก็บค่าเข้าที่ 20 รูปีอินเดีย
อะนาเธอร์เดย์ออฟซัน

"อะนาเธอร์เดย์ออฟซัน"  เป็นเพลงเปิดภาพยนตร์ลาลาแลนด์อภาพยนตร์มิวสิคัลจากปี 2016 ในภาพยนตร์นั้นเพลงนี้ประกอบการแสดงแบบกลุ่ม (ensemble number) แสดงให้เห็นผู้ขับขี่รถยนต์บนสะพานทางด่วนที่มีรถติดในเมืองลอสแอนเจลิสออกมาร้องเพลงและเต้นรำเกี่ยวกับความปรารถนาที่จะประสบความสำเสร็จในฮอลลีวูด การถ่ายทำที่สถานที่จริงเป็นทางด่วนต่างระดับความสูง 130 ฟุต ส่วนหนึ่งของจัดจ์ แฮร์รี พรีเกอร์สัน อินเตอร์เชนจ์ การถ่ายแบ่งออกเป็นสามช็อต ตัดต่อเข้าด้วยกันโดยเทคนิกวิปฮิดเดนคัต (whip hidden cut) เพื่อทำให้เกิดภาพลวงตาว่าเหมือนถ่ายทำในช็อตเดียวที่มีความยาวหกนาที เพลงเป็นผลงานแต่งของจัสติน เฮอร์วิตซ์ และเนื้อเพลงโดยเบจ์ ปาเสก กับ จัสติน พอล กำกับการเต้นโดย แมนดี มัวร์
การถ่ายทำและกำกับการเต้น.
ส่วนนี้ของภาพยนตร์เป็นส่วนแรกที่มีการถ่ายทำ โดยใช้เวลาสองวันในเดือนสิงหาคม ปี 2015 สถานที่ถ่ายทำคือทางด่วนยกระดับสูง 130 ฟุต ส่วนหนึ่งของจัดจ์ แฮร์รี พรีเกอร์สัน อินเทอร์เชนจ์ (Judge Harry Pregerson Interchange) ระหว่างทางด่วนฮาร์เบอร์ (อินเตอร์สเตท 110) กับทางด่วนเกลนน์ แอนเดอร์สัน (อินเตอร์สเตท 105) ในลอสแอนเจลิสใต้ สะพานยกระดับถูกปิดเป็นเวลาสองวันเต็มเพื่อใช้ในการถ่ายทำ โดยส่วนที่เหลือของทางด่วนนั้นเปิดวิ่งตามปกติ จึงสามารถสังเกตได้ว่าการจราจรมีรถสิ่งตามปกติในพื้นหลัง แผนเดิมทีนั้นตั้งใจจะถ่ายทำบนถนนบนพื้นที่ไม่ได้ยกระดับ แต่ในภายหลังได้เปลี่ยนเพื่อให้ฉากที่ถ่ายทำได้แสดงถึงความกว้างใหญ่ของเมือง ผู้กำกับ เดเมียน ชาเซลล์ ได้เปรียบเยบถนนสายนี้ในการถ่ายทำกับถนนเยลโลวบริค ในภาพยนตร์"เดอะวิเซิร์ดออฟออซ"อีกด้วย
การถ่ายทำประกอบด้วยสามเทค และถูกตัดต่อในภายหลังเพื่อให้เกิดเป็นลองเทคเดี่ยว ๆ ที่มีความยาว 6 นาที มัวร์ใช้เวลาประมาณสามถึงสี่ชั่วโมงในการเตรียมการถ่ายฉากนี้ล้ซึ่งประกอบด้วยรถยนต์ 60 คัน, นักเต้น 30 คน และเอ็กซ์ตรา 100 คน การเต้นนั้นเริ่มต้นจากนักเต้นคนเดียวในตอนแรก ก่อนที่คนอื่น ๆ จะตามเข้ามาอย่างค่อย ๆ เพิ่มขึ้น การแสดงหมู่นี้ยังประกอบด้วยนักแสดงสตันต์อีกจำนวนหนึ่ง
เฮซิแคซึม

เฮซิแคซึม  เป็นการสวดภาวนาใคร่ครวญรูปแบบหนึ่งพบได้ในศาสนาคริสต์นิกายอีสเทิร์นออร์ทอดอกซ์ เฮซิแคซึมมีพื้นฐานจากคำบัญชาของพระเยซูในพระวรสารนักบุญมัทธิวความว่า "ส่วนท่านเมื่ออธิษฐานจงเข้าในห้องชั้นใน และเมื่อปิดประตูแล้ว จงอธิษฐานต่อพระบิดาของท่านผู้สถิตในที่ลี้ลับ และพระบิดาของท่านผู้ทอดพระเนตรเห็นในที่ลี้ลับจะประทานบำเหน็จแก่ท่าน"
บอกอมิลลิซึม

บอกอมิลลิซึม หรือ บอกอมิลสตโว (บัลแกเรีย และ ; / Богумилство) เป็นลัทธิไญยนิยมใหม่ของศาสนาคริสต์ เริ่มต้นขึ้นที่จักรวรรดิบัลแกเรียที่ 1 โดยนักบวชที่ชื่อบอกอมิล ซึ่งตรงกับรัชสมัยของพระเจ้าซาร์แปเตอร์ที่ 1 แห่งบัลแกเรียในช่วงคริสต์ศตวรรษที่ 10 โดยพบว่า บอกอมิลลิซึมน่าจะเริ่มต้นขึ้นที่ภูมิภาคมาซิโดเนียในปัจจุบัน
บันทึกสงครามของยัยเผด็จการ

บันทึกสงครามของยัยเผด็จการ ยังเป็นที่รู้จักกันในญี่ปุ่นคือ โยโจ เซ็นกิ(幼女戦記, แปลตามอักษรว่า "บันทึกทหารของสาวน้อย") เป็นนิยายแบบไลต์โนเวลของญี่ปุ่นที่เขียนโดย คาร์โล เซน และวาดภาพประกอบโดย จิกะ โทโจ เรื่องเป็นที่นิยมในออนไลน์ในปี ค.ศ. 2012 บนเว็บไซต์อาร์เคเดียซึ่งเป็นเว็บไซต์ของการสร้างนิยายของผู้ใช้ "Enterbrain" ได้นำมาเป็นนิยายซีรีส์และตั้งแต่นั้นมาก็ถูกตีพิมพ์ออกมาทั้งหมดเก้าเล่ม(ทังโกบง) ตั้งแต่วันที่ 31 ตุลาคม ค.ศ. 2013 ได้มีการดัดแปลงออกมาเป็นมังงะโดยผลงานศิลปะโดย คาร์โล เซน เริ่มเป็นที่นิยมในนิตรยาสาร "Kadokawa Shoten's Comp Ace" เมื่อวันที่ 26 เมษายน ค.ศ. 2016 ได้มีการดัดแปลงออกมาเป็นอนิเมะทางโทรทัศน์โดย สตูดิโอ NUT ออกฉายตั้งแต่ 6 มกราคม ค.ศ. 2017 ถึง 31 มีนาคม ค.ศ. 2017 ภาพยนตร์ละครที่เกิดขึ้นหลังจากเหตุการณ์ในอนิเมะซีริส์ทางทีวีซึ่งออกฉายเมื่อวันที่ 8 กุมภาพันธ์ ค.ศ. 2019
เรื่องย่อ.
ตัวเอกที่เป็นมนุษย์เงินเดือนชาวญี่ปุ่นนิรนามผู้หนึ่งที่ไม่มีความเชื่อหรือศรัทธาต่อพระเจ้าแต่อย่างใดซึ่งต่อมาเขาได้ถูกฆ่าตายโดยถูกผลักให้รถไฟชน คนที่ผลักเขาคือพนักงานบริษัทที่เป็นลูกน้องของเขาเองซึ่งไม่พอใจที่ถูกตัวเอกไล่ออกจากงาน เนื่องจากการทำงานที่ไม่ดี ในช่วงเวลาที่เขาตาย ได้เผชิญหน้ากับตัวตนปริศนาที่ประกาศตัวเองว่าเป็นพระเจ้า ซึ่งได้ประณามตัวเอกว่าเป็นผู้ไม่มี'ความศรัทธา' ตัวเอกไม่ได้เชื่อในการมีอยู่จริงของพระเจ้า ได้วิพากษ์วิจารณ์พูดต่างๆ นานาจากมุมมองของเขาเองในฐานะที่เป็นผู้ไม่เชื่อในพระเจ้า และแถมยังเรียกตัวตนนั้นอย่างเย้ยหยันว่า 'ตัวตน X' ทำให้ตัวตนนั้นตัดสินใจที่จะส่งตัวเอกไปเกิดใหม่ในโลกที่เต็มไปด้วยไฟแห่งสงคราม ซึ่งเขาจะต้องพบเจอกับสถานการณ์ที่ยากลำบาก มากพอที่ตัวเอกจะหันมาขอความช่วยเหลือจากตัวตน X
ตัวเอกได้เกิดใหม่เป็นทาเนีย เดอกูเรเชฟฟ์ เด็กสาวกำพร้าที่เกิดมาและเติบโตในประเทศที่มีความคล้ายคลึงกับจักรวรรดิเยอรมัน ที่เป็นที่รู้จักคือ จักรวรรดิ ซึ่งต้องทำสงครามประเทศรอบข้างอยู่บ่อยๆ ตามที่ตัวตน X ได้บอกกล่าวไว้ว่า หากทาเนียไม่ตายตามธรรมชาติหรือยังปฏิเสธที่จะมีความศรัทธาต่อพระเจ้าอีก วิญญาณของเธอจะหลุดออกจากวงจรการเกิดใหม่และจะถูกส่งไปยังขุมนรกสำหรับบาปกรรมที่มีนับไม่ถ้วนที่ทาเนียได้กระทำในไว้ในชาติก่อนหน้านี้ เพื่อที่จะหาทางหลีกเลี่ยง ทาเนียตัดสินใจที่จะเข้าร่วมหน่วยกองกำลังจอมเวทย์ของจักรวรรดิและเข้าต่อสู้รบในสงครามโดยหวังว่าจะได้รับยศตำแหน่งที่สูงพอที่จะทำให้อยู่ห่างจากสนามรบได้อย่างรวดเร็วและด้วยวิธีนี้จะสามารถหลีกเลี่ยงจากความเสี่ยงที่จะถูกฆ่าตายได้ แม้ว่าตอนนี้เธอจะถูกบังคับให้พูดด้วยน้ำเสียงเด็กผู้หญิง ต่อมาไม่นานทาเนียได้กลายเป็นทหารที่มีความโหดเหี้ยมที่ให้ความสำคัญด้วยความสามารถและอาชีพการงานของเธอเหนือสิ่งอื่นใด แม้แต่ชีวิตของผู้คนที่อยู่ภายใต้ฝ่าเท้าของเธอ โดยเฉพาะอย่างยิ่งจากผู้ที่คิดร้ายต่อเธอ
แคว้นอัลบาฏินะฮ์

อัลบาฏินะฮ์  เป็นหนึ่งในแคว้น "(มินเฏาะเกาะฮ์)" ของประเทศโอมาน ในวันที่ 28 ตุลาคม ค.ศ. 2011 ตัวแคว้นถูกแบ่งเป็นเขตผู้ว่าราชการอัลบาฏินะฮ์เหนือกับเขตผู้ว่าราชการอัลบาฏินะฮ์ใต้
แคว้นอัลบาฏินะถูกแบ่งออเป็น 12 จังหวัด ("วิลายัต") ได้แก่: ศุฮาร, อัรรุสตาก, ชินาศ, ลิวา, เศาะฮัม, อัลคอบูเราะฮ์, ซุวัยก์, นะค็อล, วาดีอัลมะอาวิล, อัลอะวาบี, อัลมุศ็อนอะฮ์ และบัรกาอ์ ถึงแม้ว่าซุวัยก์ถือเป็นจังหวัดที่ใหญ่ที่สุดในแคว้นอัลบาฏินะฮ์ แต่กลับมีศุฮารเป็นเมืองหลักของแคว้น
นีโก วิลเลียมส์

นีโก เชย์ วิลเลียมส์ (เกิดวันที่ 13 เมษายน ค.ศ. 2001) เป็นนักฟุตบอลชาวเวลส์ที่เล่นในตำแหน่งแบ็กขวาให้แก่สโมสรฟุตบอลนอตทิงแฮมฟอเรสต์และทีมชาติเวลส์
สโมสรอาชีพ.
วิลเลียมส์เกิดที่เรกซัมในประเทศเวลส์ เขาเข้าร่วมทีมเยาวชนของลิเวอร์พูลในวัย 6 ปี และได้เล่นในหลายรุ่นอายุ จนกระทั่งได้เล่นให้กับทีมรุ่นอายุไม่เกิน 18, 19 และ 23 ปี ซึ่งเขาได้มีโอกาสลงเล่นในยูฟ่ายูธลีกด้วย เขาเคยประสบอาการบาดเจ็บจนไม่ได้ลงเล่นในฤดูกาล 2017–18 แต่ก็ฟื้นฟูร่างกายจนกลับมาพาทีมคว้าแชมป์เอฟเอยูธคัพในอีกสองปีถัดมา 
วิลเลียมส์ทำผลงานให้กับทีมเยาวชนได้อย่างดี จนกระทั่งในวันที่ 30 ตุลาคม ค.ศ. 2019 เขาได้ลงเล่นเป็นตัวจริงให้กับทีมชุดใหญ่เป็นครั้งแรก ในนัดเสมอ 5–5 (ชนะการยิงลูกโทษ 5–4) กับอาร์เซนอลในอีเอฟแอลคัพ ในนัดนั้น เขาแอสซิสต์ให้ดีว็อก โอรีกี ทำประตูตามตีเสมอในนาทีสุดท้ายจนได้เข้าสู่ช่วงยิงลูกโทษ และสุดท้าย ลิเวอร์พูลก็เอาชนะไปได้ ต่อมาในเดือนธันวาคม ค.ศ. 2019 เขามีชื่อเป็นส่วนหนึ่งของสโมสรชุดที่คว้าแชมป์ฟุตบอลชิงแชมป์สโมสรโลก 2019 แม้ว่าเขาจะมีชื่อเป็นเพียงตัวสำรองก็ตาม ในปีถัดมา เขาพร้อมด้วยเพื่อนรุ่นเดียวกันจากทีมเยาวชน ได้ลงเล่นในเมอร์ซีย์ไซด์ดาร์บีนัดที่พบกับเอฟเวอร์ตันในเอฟเอคัพรอบที่สาม และพบกับชรูว์สบรีทาวน์ในนัดรีเพลย์รอบที่ 4 ซึ่งในนัดที่พบกับชรูว์สบรีนั้น เขาลงสนามเป็นตัวจริง ทำให้ผู้เล่นตัวจริงของลิเวอร์พูลในนัดนั้น มีอายุโดยเฉลี่ยน้อยที่สุดในประวัติศาสตร์สโมสรที่ 19 ปี 2 วัน
เขาลงเล่นให้กับลิเวอร์พูลในพรีเมียร์ลีกครั้งแรกเมื่อวันที่ 24 มิถุนายน ค.ศ. 2020 โดยลงเล่นในนาทีที่ 74 นัดที่เอาชนะคริสตัลพาเลซ 4–0 จบฤดูกาล วิลเลียมส์ช่วยให้ ลิเวอร์พูล คว้าแชมป์พรีเมียร์ลีกครั้งแรกในรอบ 30 ปีได้สำเร็จ
 "ณ วันที่ 28 เมษายน ค.ศ. 2024"
 "ณ วันที่ 26 มีนาคม ค.ศ. 2024"
"Wales' score listed first, score column indicates score after each Williams goal"
เกียรติประวัติ.
ลิเวอร์พูล
ฟุตบอลในประเทศบอสเนียและเฮอร์เซโกวีนา

ฟุตบอลเป็นหนึ่งในกีฬาที่ได้รับความนิยมในประเทศบอสเนียและเฮอร์เซโกวีนา ฟุตบอลทีมชาติบอสเนียและเฮอร์เซโกวีนาเคยเข้าร่วมแข่งขันฟุตบอลโลกในปี ฟุตบอลโลก 2014 การแข่งขันภายในประเทศได้แก่พรีเมียร์ลีกและฟุตบอลคัพ สโมสรที่มีชื่อเสียงได้แก่สโมสรฟุตบอลซาราเยโวและสโมสรฟุตบอลเซลเยซนิชาร์ซาราเยโว
ฟุตบอลทีมชาติ.
ทีมชาติบอสเนียและเฮอร์เซโกวีนาเคยเข้าร่วมแข่งขันระดับนานาชาติเพียงครั้งเดียว นั่นคือ ฟุตบอลโลก 2014 อย่างไรก็ตาม ทีมชาติไม่เคยเข้าร่วมแข่งขันฟุตบอลชิงแชมป์แห่งชาติยุโรป โดยโอกาสที่ใกล้เคียงที่สุดคือรอบเพลย์ออฟของฟุตบอลชิงแชมป์แห่งชาติยุโรป 2012 ซึ่งบอสเนียพ่ายแพ้ต่อโปรตุเกส
สนามเหย้าของทีมชาติคือสนามกีฬาบีลีโนโพลเยในเมืองเซนีตซา ชัยชนะครั้งแรกของทีมชาติในฐานะสมาชิกฟีฟ่าเกิดขึ้นในนัดที่พบกับอิตาลีเมื่อวันที่ 6 พฤศจิกายน ค.ศ. 1996 อันดับโลกฟีฟ่าที่สูงที่สุดคืออันดับที่ 13 ในเดือนสิงหาคม ค.ศ. 2013 ต่อมาอันดับโลกฟีฟ่าเดือนตุลาคม ค.ศ. 2013 ถูกนำมาใช้จับสลากแบ่งกลุ่มฟุตบอลโลก 2014 ซึ่งอันดับของบอสเนียและเฮอร์เซโกวีนา สูงที่สุดในบรรดากลุ่มอดีตทีมชาติยูโกสลาเวียที่เคยเข้าร่วมแข่งขัน ก่อนหน้านั้น บอสเนียและเฮอร์เซโกวีนาติดอันดับทีมชาติที่มีอันดับฟีฟ่าขึ้นมากที่สุดถึงสองครั้ง ต่อมาในการแข่งขันนัดแรกของฟุตบอลโลกครั้งแรก เวดัด อิบิเซวิช ทำประตูแรกของทีมชาติบอสเนียในฟุตบอลโลก ในนัดที่พ่ายแพ้ต่อแชมป์ฟุตบอลโลกสองสมัยอย่างอาร์เจนตินา 2–1
ข้อตั้ง

ข้อตั้ง  คือข้อความที่ถูกกล่าวอ้างในการให้เหตุผลที่จะพิสูจน์ว่าข้อสรุปเป็นจริงหรือเท็จ
คำอธิบาย.
ในตรรกศาสตร์ การอ้างเหตุผล (argument) ต้องการเซตของประโยคบอกเล่า (อย่างน้อย) สองประโยค (หรือ "ประพจน์") เรียกว่า "ข้อตั้ง" พร้อม ๆ กับประโยคบอกเล่า (categorical proposition) อีกประโยค (หรือ "ประพจน์") เรียกว่าข้อสรุป โครงสร้างของข้อตั้งสองข้อและข้อสรุปหนึ่งข้อนี้คือโครงสร้างพื้นฐานของการอ้างเหตุผล การอ้างเหตุผลที่ซับซ้อนกว่านี้สามารถใช้ลำดับของกฏต่าง ๆ เพื่อเชื่อมต่อข้อตั้งหลายข้อเข้ากับข้อสรุปข้อเดียว หรือเพื่อหาข้อสรุปจำนวนหนึ่งจากข้อตั้งชุดเดิมที่จะทำตัวเป็นข้อตั้งของข้อสรุปชุดต่อมา ตัวอย่างเช่นการใช้กฏของการอนุมานที่มีอยู่ในตรรกศาสตร์เชิงสัญลักษณ์
แอริสตอเติลถือว่าการอ้างเหตุผลเชิงตรรกะใด ๆ สามารถลดรูปจนเหลือข้อตั้งสองข้อและข้อสรุปหนึ่งข้อได้ ข้อตั้งบางครั้งถูกละไว้ ในกรณีนั้นจะเรียกว่าข้อตั้งที่หายไป ตัวอย่างเช่น:
โสกราตีสเป็นมรรตัยเพราะมนุษย์ทุกคนเป็นมรรตัย
ชัดเจนว่าการกล่าวอ้างที่เข้าใจกันโดยปริยายคือการที่โสกราตีสเป็นมนุษย์ การให้เหตุผลฉบับเต็มจึงเป็น:
เพราะมนุษย์ทุกคนเป็นมรรตัยและโสกราตัสเป็นมนุษย์ โสกราตีสเป็นมรรตัย
ในตัวอย่างนี้ อนุประโยค (clause (logic)) อิสระที่อยู่ก่อนเว้นวรรค (คือ "มนุษย์ทุกคนเป็นมรรตัย" และ "โสกราตีสเป็นมนุษย์") เป็นข้อตั้ง ในขณะที่ "โสกราตีสเป็นมรรตัย" เป็นข้อสรุป
การพิสูจน์ข้อสรุปนี้ขึ้นอยู่กับทั้งความจริงของข้อตั้ง และความสมเหตุสมผล (validity (logic)) ของการให้เหตุผล นอกจากนั้น เราต้องการข้อมูลเกี่ยวกับความหมายของข้อตั้งเพิ่มเติมเพื่อพิจารณาว่าความหมายเต็มของข้อสรุปตรงกับข้อสรุปที่ได้มาหรือไม่
ยุคลิดถือว่าสองในสามประพจน์ในตรรกบท (syllogism) คือข้อตั้ง และประพจน์ที่สามคือข้อสรุป ประพจน์แบบจัดกลุ่มเหล่านี้ประกอบด้วยสามพจน์: ประธานและภาคแสดงของข้อสรุปและพจน์ที่อยู่ตรงกลาง ประธานของข้อสรุปจะเรียกว่าพจน์รองในขณะที่ภาคแสดงเป็นพจน์หลัก ข้อตั้งที่ประกอบด้วยพจน์กลางและพจน์หลักเรียกว่าข้อตั้งหลัก และข้อตั้งที่ประกอบด้วยพจน์กลางและพจน์รองเรียกว่าข้อตั้งรอง ในกรณีของการอ้างเหตุผลก่อนหน้านี้ พจน์หลักคือโสกราตีส พจน์รองคือ (เป็น) มรรตัย และพจน์กลางคือ (เป็น-/-ทุกคน) มนุษย์
ข้อตั้งสามารถเป็นคำบ่งชี้ได้ถ้าข้อความเหล่านั้นถูกรวมเป็นการอ้างเหตุผลเชิงตรรกะ คำจำพวกนี้ทำหน้าที่บ่งชี้บทบาทของข้อความแต่ละข้อ เช่นบ่งชี้ว่าข้อความที่มีคำนั้นอยู่เป็นข้อตั้ง
แบลาอูร์

แบลาอูร์  (สิ้นพระชนม์ ค.ศ. 1336) เป็นขุนนางชาวบัลแกเรียดำรงตำแหน่งเป็นผู้ใช้อำนาจเต็ม (เดิสเปิต) แห่งวีดิน และเป็นrพระโอรสในชิชมันแห่งวีดิน ดังนั้นจึงเป็นพระอนุชาในพระเจ้าซาร์มีคาอิล ชิชมันแห่งบัลแกเรีย (ค.ศ. 1323 – 1330) อีกด้วย พระองค์เป็นนักการทูตจากคาบสมุทรบอลข่านที่มีความละเอียดรอบคอบมากที่สุดในยุคนั้น Plamen Pavlov ได้ตีความพระนามของพระองค์ว่าน่าจะมาจากภาษาฮังการี คือ "Béla" (แบลา) และ "ur" ที่มีความหมายว่าเจ้าชาย ในเวลาต่อมาพระองค์ได้ก่อกบฏต่อพระเจ้าซาร์อีวาน อเล็กซานเดอร์แห่งบัลแกเรียซึ่งเป็นพระโอรสของพระขนิษฐาของพระองค์ (แกรัตซา แปตริตซา) แต่ถูกปราบปรามได้ในปี ค.ศ. 1336
ฟุตบอลทีมชาติมาซิโดเนียเหนือ

ฟุตบอลทีมชาติมาซิโดเนียเหนือ  เป็นตัวแทนทีมฟุตบอลจากประเทศมาซิโดเนียเหนือ อยู่ภายใต้การดูแลของสหพันธ์ฟุตบอลมาซิโดเนียเหนือที่ก่อตั้งในยูโกสลาเวีย เริ่มแข่งขันครั้งแรกในปี ค.ศ. 1993 หลังจากที่แยกตัวออกจากยูโกสลาเวีย ในปี ค.ศ. 1991 ก่อนหน้านั้นผู้เล่นมาซิโดเนียเล่นให้กับฟุตบอลทีมชาติยูโกสลาเวีย
ทีมชาติมาซิโดเนียเหนือ ไม่เคยปรากฏในรายการทัวร์นาเมนต์ใด ๆ มาก่อน จนกระทั่งได้ผ่านรอบคัดเลือกเข้าไปเล่นในรอบสุดท้ายของฟุตบอลชิงแชมป์แห่งชาติยุโรป 2020 (ซึ่งเลื่อนไปเล่นในปี 2021 เนื่องจากการระบาดทั่วของไวรัสโคโรนา) นับเป็นครั้งแรกที่มาซิโดเนียเหนือจะได้เข้าร่วมแข่งขันในฟุตบอลชิงแชมป์แห่งชาติยุโรป
วิลคี คอลลินส์

วิลเลียม วิลคี คอลลินส์ (8 มกราคม ค.ศ. 1824 – 23 กันยายน ค.ศ. 1889) เป็นนักแต่งนวนิยาย นักเขียนบทละคร และนักเขียนเรื่องสั้นชาวอังกฤษ เป็นที่รู้จักจากการแต่งเรื่อง "The Woman in White" (1859) และ "The Moonstone" (1868) โดยเรื่องหลังถือว่าเป็นนวนิยายสืบสวนสมัยใหม่เรื่องแรก เขาเกิดมาในครอบครัวจิตรกร บิดาชื่อ วิลเลียม คอลลินส์ เกิดในลอนดอน เติบโตในอิตาลีและฝรั่งเศส ได้ศึกษาภาษาฝรั่งเศสและภาษาอิตาลี เริ่มทำงานเป็นเสมียนให้พ่อค้าขายชา มีผลงานนวนิยายเรื่องแรกคือ "Antonina" ในปี ค.ศ. 1850 เขาได้พบกับชาลส์ ดิกคินส์ ที่ต่อมาได้กลายมาเป็นเพื่อนสนิทและที่ปรึกษา งานบางช้ินของคอลลินส์ปรากฎครั้งแรกในวารสารของดิกคินส์ "All the Year Round" และ "Household Words" ทั้งคู่ได้ร่วมงานแต่งเรื่องแนวนาฏกรรมและบันเทิงคดี เขามีฐานะการเงินที่มั่นคงและเป็นที่รู้จักในระดับนานาชาติที่สุดกับผลงานในยุคคริสต์ทศวรรษ 1860 แต่ต่อมาเขาเป็นโรคเกาต์ ต้องพึ่งฝิ่นเพื่อลดความเจ็บปวดจนถึงขั้นเสพย์ติดฝิ่น ในคริสต์ทศวรรษ 1870 ถึง 1880 งานของเขาเริ่มมีคุณภาพลดลงอันเนื่องจากสุขภาพ
อัครบิดรแห่งบัลแกเรียทั้งปวง

อัครบิดรแห่งบัลแกเรียทั้งมวล เป็นอัครบิดรของคริสตจักรบัลแกเรียนออร์ทอดอกซ์ องค์ปัจจุบันคือแนออฟิตแห่งบัลแกเรีย ซึ่งดำรงตำแหน่งนี้ตั้งแต่วันที่ 24 กุมภาพันธ์ ค.ศ. 2013
เซอร์เบียนคัพ

เซอร์เบียนคัพ (เซอร์เบีย: Куп Србије, Kup Srbije) เป็นฟุตบอลคัพแห่งชาติของประเทศเซอร์เบีย ทีมชนะเลิศของรายการนี้จะได้สิทธิ์เข้าร่วมแข่งขันในยูฟ่ายูโรปาลีกรอบคัดเลือก ในช่วง ค.ศ. 2006–2010 การแข่งขันเคยใช้ชื่อว่า ลัฟคัพ ตามชื่อผู้สนับสนุน
สโมสรฟุตบอลวอยวอดีนา

สโมสรฟุตบอลวอยวอดีนา  หรือ วอยวอดีนานอวีซาด ([ʋǒjʋodina nôʋiː sâːd]) หรือ วอยวอดีนา หรือ วอซา  เป็นสโมสรฟุตบอลอาชีพเซอร์เบีย ตั้งอยู่ที่เมืองนอวีซาดในวอยวอดีนา เป็นสโมสรประจำเมืองที่ใหญ่เป็นอันดับที่สองของประเทศ และเป็นหนึ่งในสโมสรฟุตบอลที่ได้รับความนิยมมากที่สุดของประเทศ สโมสรเป็นส่วนหนึ่งของสโมสรพหุกีฬาวอยวอดีนา และเป็นสโมสรที่เก่าแก่เป็นอันดับที่สามของเซอร์เบียนซูเปอร์ลีกา และประสบความสำเร็จใกล้เคียงกันกับเรดสตาร์ เบลเกรด และพาร์ทีซาน เบลเกรด
วอยวอดีนามีประวัติศาสตร์อันยาวนาน และประสบความสำเร็จอย่างมากในยุคยูโกสลาเวีย โดยชนะเลิศเฟิสต์ลีก 2 สมัย (1966 และ 1989) จบรองชนะเลิศ 3 ครั้ง (1957, 1962 และ 1975) และจบอันดับที่สามในปี 1992 สโมสรอยู่ในอันดับที่ 5 ของตารางคะแนนลีกตลอดกาล นอกจากนี้ วอยวอดีนายังเป็นรองแชมป์ยูโกสลาฟคัพใน ค.ศ. 1951 ชนะเลิศยูฟ่าอินเตอร์โตโตคัพในปี 1976 และชนะเลิศมิตรอปาคัพในปี 1977 
ระหว่าง ค.ศ. 1993–1997 วอยวอดีนาจบอันดับที่สามของลีก 5 ฤดูกาลติดต่อกัน และเป็นรองแชมป์ฟุตบอลคัพในปี 1997 พวกเขาเป็นรองแชมป์เซอร์เบียนซูเปอร์ลีกาในปี 2009 และจบอันดับที่สามในปี 2007, 2008, 2011 และ 2012 นอกจากนี้ ยังเป็นรองแชมป์เซอร์เบียนคัพในปี 2007, 2010, 2011 และ 2013 และคว้าแชมป์ฟุตบอลถ้วยครั้งแรกใน ค.ศ. 2014
สนามกีฬาเรดสตาร์

สนามกีฬารายกอ มีติช  หรือชื่อเดิม สนามกีฬาเรดสตาร์  หรือ มารากานา  เป็นสนามกีฬาอเนกประสงค์ในเบลเกรด ประเทศเซอร์เบีย เป็นสนามเหย้าของเรดสตาร์เบลเกรด ตั้งแต่ ค.ศ. 1963 ชื่อสนามได้มีการเปลี่ยนเมื่อเดือนธันวาคม ค.ศ. 2014 เพื่อเป็นเกียรติแก่ผู้เล่นตำนานของสโมสรอย่าง รายกอ มีติช สนามมีความจุ 53,000 ที่นั่ง จึงเป็นสนามที่มีความจุมากที่สุดในประเทศเซอร์เบีย
สนามใช้จัดการแข่งขันของทีมชาติชุดใหญ่ อีกทั้งยังใช้จัดการแข่งขันนัดชิงชนะเลิศยูโรเปียนคัพในปี 1973 และนัดชิงชนะเลิศยูฟ่าแชมเปียนส์ลีกในปี 1976
สถานีวิทยุโทรทัศน์แห่งชาติอิตาลี

สถานีวิทยุโทรทัศน์แห่งชาติอิตาลี หรือ ไร  เป็นสถานีวิทยุโทรทัศน์แห่งเดียวของประเทศอิตาลี ในปี ค.ศ. 2000 ชื่อที่รู้จักของ RAI คือ ราดิโอออดิซิโอนิอิตาเลียนี (Radio Audizioni Italiane)
วอร์เนอร์โฮมวิดีโอ

วอร์เนอร์บราเธอส์โฮมเอ็นเตอร์เทนเมนท์  หรือชื่ออดีต วอร์เนอร์โฮมวิดีโอ  เป็นค่ายวิดีโอจำหน่ายภาพยนตร์ของวอร์เนอร์บราเธอส์ ของสหรัฐอเมริกา บริษัทในเครือของวอร์เนอร์มีเดีย ก่อตั้งในปี 1978 ในชื่อ WCI Home Video (ชื่อย่อของ WCI สำหรับ Warner Communications Inc.)
วัดท่าไม้ (จังหวัดสมุทรสาคร)

วัดท่าไม้ เป็นวัดในหมู่ที่ 11 บ้านกงสีล้ง ตำบลท่าไม้ อำเภอกระทุ่มแบน จังหวัดสมุทรสาคร ประชาชนนิยมเดินทางมาเคารพ ราหู กวนอิม พระพิฆเนศ พระอินทร์ พระพรม เจ้าแม่ตะเคียน รวมถึงวัดมีพิธีกรรม เช่น ดูดวง แก้กรรม ต่อบุญ เสริมดวงชะตา และแก้ปีชง
วัดท่าไม้มีการจัดทำสติกเกอร์สีขาวหรือสีเหลือง เขียนว่า "วัดท่าไม้" เพื่อเป็นสัญลักษณ์ให้คนร่วมทางรู้ว่าเป็นศิษย์หลวงพ่อโสธร และเพื่อให้ชาวบ้านในพื้นที่รู้ด้วยว่าคนแปลกหน้าที่เข้ามาในพื้นที่ สติกเกอร์สีเหลืองใช้ติดสำหรับรถของคนที่มาถือศีลรักษาศีล ส่วนสติกเกอร์สีขาวใช้สำหรับคนที่มาไหว้พระทำบุญ
วัดท่าไม้ตั้งอยู่บนพื้นที่ราว 26 ไร่ ทางใต้ของวัดมีสระน้ำยาวประมาณ 40 เมตร กว้าง 4 เมตร ภายในอุโบสถของวัดมีพระพุทธรูปปางชินราชขนาดหน้าตัก 69 นิ้ว รวมทั้งมีพระเชียงแสน พระสุโขทัย และพระอู่ทองร่วมประดิษฐานในพระอุโบสถ มีสวนพุทธประวัติใต้มหาโพธิ์ริมแม่น้ำ และมีสังฆรูปอดีตสาวกพระมหาสังกัจจายจีน ปางนั่งลูกปะคำ หน้าตัก 59 นิ้ว อยู่ใกล้หอกลางริมแม่น้ำท่าจีน
ประวัติ.
วัดท่าไม้ก่อตั้งเมื่อปี พ.ศ. 2532 และได้รับพระราชทานวิสุงคามสีมาเมื่อปี พ.ศ. 2537 เดิมเป็นสำนักสงฆ์ชื่อ สำนักสงฆ์โพธิธรรมรังษี (ท่าไม้) ได้รับใบอนุญาตจากกรมการศาสนาเมื่อวันที่ 1 พฤศจิกายน พ.ศ. 2520 จนได้รับใบอนุญาตสร้างวัด โดยมีพระภิกษุยอด อุปติสฺโส จากวัดหนองพันท้าว จังหวัดกาญจนบุรี เข้ามาพัฒนาสำนักสงฆ์ ต่อมาพระภิกษุยอดขอซื้อที่ดิน 4 ไร่ และรับบริจาคอีก 2 ไร่ 
ต่อมาปี พ.ศ. 2532 พระภิกษุยอด ออกจาริกหายไป พระครูธรรมรัตน์ เจ้าคณะตำบลท่าไม้ เห็นว่าทรุดโทรมจึงได้ส่งพระประสิทธิ์ กิตฺติภทฺโท จากวัดนางสาว ไปเป็นผู้ดูแลในปี พ.ศ. 2527 และตั้งเป็นวัดท่าไม้เมื่อวันที่ 28 กุมภาพันธ์ พ.ศ. 2532 จากข้อมูลปี พ.ศ. 2562 วัดท่าไม้มีพระจำพรรษาทั้งสิ้น 13 รูป พระญาณวิกรม (อุเทน สิริสาโร) เป็นเจ้าอาวาส
วัดใหญ่จอมปราสาท

วัดใหญ่จอมปราสาท เป็นวัดในหมู่ที่ 5 บ้านท่าจีน ตำบลท่าจีน อำเภอเมืองสมุทรสาคร จังหวัดสมุทรสาคร ตั้งอยู่ริมแม่น้ำท่าจีน สันนิษฐานว่าสร้างขึ้นมาตั้งแต่สมัยกรุงศรีอยุธยา สมัยสมเด็จพระมหาจักรพรรดิ์
วัดมีวิหารเก่าแก่ ก่ออิฐถือปูน ฐานแอ่นโค้ง คล้ายท้องเรือสำเภา มีสภาพปรักหักพัง มีพระอุโบสถ ตรงประตูไม้แกะสลักลึกเข้าไปในเนื้อไม้ถึง 4 ชั้น ทำให้มีลักษณะเหมือนภาพสามมิติเป็นลายพันธุ์พฤกษา ต้นไม้ ป่าไม้ ภูเขา สัตว์ และบุคคล และช่องหน้าต่างที่มีรูปร่างแตกต่างกันไป กรมศิลปากรได้สงวน ไว้เป็นวัตถุของชาติ เมื่อปี พ.ศ. 2505
แต่เดิมชาวบ้านเรียกวัดนี้ว่า "วัดใหญ่" "วัดจอมปราสาท" หรือ "วัดใหญ่จอมปราสาท" หลังจากนั้นในสมัยพระบาทสมเด็จพระจุลจอมเกล้าเจ้าอยู่หัว พระองค์ได้พระราชทานนามเสียใหม่ว่า "วัดสาครบุรี" พร้อมกับพระราชทานพระไตรปิฎกบรรจุตู้ละจบจำนวน 39 เล่มในฐานะที่วัดนี้เป็นพระอารามหลวง
วันที่ 9 กรกฎาคม พ.ศ. 2568 พระมหาทิวากร อาภทฺโท เจ้าอาวาสได้หลบหนีออกจากวัดไปก่อนที่จะถูกตำรวจยึดบัญชีทรัพย์สิน และ แต่งตั้งพระสมุห์แผน สิริภทฺโท เป็นผู้รักษาการเจ้าอาวาส
ฟุตบอลทีมชาติลัตเวีย

ฟุตบอลทีมชาติลัตเวีย  เป็นทีมฟุตบอลตัวแทนของประเทศลัตเวีย อยู่ภายใต้การควบคุมขอสหพันธ์ฟุตบอลลัตเวีย ซึ่งเป็นหน่วยงานที่บริหารฟุตบอลในประเทศลัตเวีย ทีมชาติไม่เคยผ่านเข้าไปเล่นในรอบสุดท้ายของฟุตบอลโลก อย่างไรก็ตาม พวกเขาเคยผ่านเข้าไปเล่นในรอบสุดท้ายของฟุตบอลชิงแชมป์แห่งชาติยุโรปในปี 2004 ภายใต้การคุมทีมของอเล็กซานดรัส สตาร์คอฟส์
ลัตเวียและทีมชาติคู่ปรับในแถบทะเลบอลติกอย่างลิทัวเนียและเอสโตเนีย ได้เข้าร่วมแข่งขันฟุตบอลภูมิภาครายการเล็กอย่างบอลติกคัพ ซึ่งจัดขึ้นทุก ๆ สองปี ลัตเวียชนะเลิศบอลติกคัพ 13 สมัย มากกว่าทีมชาติอื่น ๆ ที่เข้าร่วมแข่งขัน
สนามเหย้าของทีมชาติลัตเวียในปัจจุบันคือสนามกีฬาดอกาวาในรีกา
ฟุตบอลทีมชาติอาร์มีเนีย

ฟุตบอลทีมชาติอาร์มีเนีย  เป็นทีมฟุตบอลตัวแทนของประเทศอาร์มีเนีย อยู่ภายใต้การควบคุมของสหพันธ์ฟุตบอลอาร์มีเนียซึ่งบริหารฟุตบอลในประเทศอาร์มีเนีย ทีมชาติได้ลงแข่งขันครั้งแรกเมื่อวันที่ 12 ตุลาคม ค.ศ. 1992 หลังจากที่ประเทศได้รับเอกราชจากสหภาพโซเวียต และได้เข้าร่วมแข่งขันรอบคัดเลือกของรายการแข่งขันใหญ่ แต่ก็ไม่เคยผ่านเข้าไปเล่นในรอบสุดท้ายของฟุตบอลโลกหรือฟุตบอลชิงแชมป์แห่งชาติยุโรปเลย ผลงานในรอบคัดเลือกที่ดีที่สุดคือจบอันดับที่สามของกลุ่ม บี ในฟุตบอลชิงแชมป์แห่งชาติยุโรป 2012 รอบคัดเลือก
ทีมชาติมีสนามซ้อมอยู่ที่เขตอาวันทางตอนเหนือของเยเรวาน และมีสนามเหย้าที่ชื่อว่าสนามกีฬาสาธารณรัฐ
วัดโคกขาม (จังหวัดสมุทรสาคร)

วัดโคกขาม เป็นวัดในหมู่ที่ 2 บ้านโคกขาม ตำบลโคกขาม อำเภอเมืองสมุทรสาคร จังหวัดสมุทรสาคร อยู่ริมคลองโคกขาม สร้างขึ้นเมื่อราว พ.ศ. 2222 ในสมัยกรุงศรีอยุธยา
พระอุโบสถหลังเก่าเป็นสถาปัตยกรรมการก่อสร้างศิลปะแบบอยุธยา มีลวดลายการแกะสลักไม้ที่หน้าบันอันงดงาม วัดเก็บโบราณวัตถุที่เชื่อว่าเกี่ยวข้องกับพันท้ายนรสิงห์ไว้หลายอย่าง เช่น ชิ้นส่วนของเรือพระที่นั่งเอกชัย และศาลเพียงตาของเดิม พุทธศาสนิกชนมักมาสักการะหลวงพ่อสัมฤทธิ์ พระพุทธสิหิงค์อันเป็นพระคู่บ้านคู่เมืองของจังหวัดสมุทรสาคร (ในไทยมีพระพุทธสิหิงค์ 4 องค์) โดยตัวองค์พระเป็นพระพุทธรูปเชียงแสนยุคต้น อายุเก่าแก่ประมาณ 300 ปี วัดมีงานปิดทองประจำปีช่วงเดือนกุมภาพันธ์ถึงมีนาคมของทุกปี
สำนักวิชาพยาบาลศาสตร์ มหาวิทยาลัยเทคโนโลยีสุรนารี

สำนักวิชาพยาบาลศาสตร์ มหาวิทยาลัยเทคโนโลยีสุรนารี  เป็นหน่วยงานภายในมหาวิทยาลัยระดับเทียบเท่าคณะวิชาของมหาวิทยาลัยเทคโนโลยีสุรนารี ก่อตั้งเป็นลำดับที่ 6 ของมหาวิทยาลัย ปัจจุบันเปิดสอนเฉพาะระดับปริญญาตรี โดยในปีการศึกษา 2565 มีแผนจะเปิดสอนระดับบัณฑิตศึกษาระดับปริญญาโท สาขาการพยาบาลผู้ใหญ่และผู้สูงอายุ 
ประวัติ.
สำนักวิชาแพทยศาสตร์ มหาวิทยาลัยเทคโนโลยีสุรนารีได้ริเริ่มโครงการจัดตั้งระบบวิทยาศาสตร์สุขภาพในเดือนมกราคม พ.ศ. 2538 ประกอบด้วย สำนักวิชาแพทยศาสตร์ สำนักวิชาทันตแพทยศาสตร์ สำนักวิชาเภสัชศาสตร์ สำนักวิชาพยาบาลศาสตร์ และศูนย์การแพทย์ (โรงพยาบาลมหาวิทยาลัย) โดยในระยะแรกจะจัดตั้งสำนักวิชาแพทยศาสตร์ สำนักวิชาพยาบาลศาสตร์ และศูนย์การแพทย์ เพื่อผลิตแพทย์ พยาบาล และเทคนิคการแพทย์ ซึ่งเป็นบุคลากรอุดมศึกษาที่ขาดแคลนมาก 
ต่อมาในปี 2540 ประเทศไทยประสบปัญหาภาวะเศรษฐกิจ จึงให้ชะลอโครงการดังกล่าวไว้ก่อน โดยในปี 2541 สำนักวิชาแพทยศาสตร์ ได้พัฒนาหลักสูตรการศึกษาระดับปริญญาตรี จำนวน 5 หลักสูตร ซึ่งสภาวิชาการ มหาวิทยาลัยเทคโนโลยีสุรนารี ในการประชุมครั้งที่ 8/2541 วันที่ 25 พฤศจิกายน พ.ศ. 2541 ได้ให้ความเห็นชอบ ดังนี้ 
ต่อมาในปี 2552 หลักสูตรพยาบาลศาสตรบัณฑิต สาขาวิชาพยาบาลศาสตร์ จึงได้รับก่อตั้งเป็นหน่วยงานเทียบเท่าคณะวิชาในการประชุมครั้งที่ 2/2552 เมื่อวันที่ 16 กุมภาพันธ์ พ.ศ. 2552 โดยสภามหาวิทยาลัยเทคโนโลยีสุรนารี ในการประชุมสภามหาวิทยาลัยฯ ครั้งที่ 3/2552 เมื่อวันที่ 30 พฤษภาคม พ.ศ. 2552 มีมติอนุมัติจัดตั้ง “สำนักวิชาพยาบาลศาสตร์ มหาวิทยาลัยเทคโนโลยีสุรนารี” ใช้ชื่อภาษาอังกฤษว่า “Institute of Nursing, Suranaree University of Technology” ซึ่งมีผลบังคับใช้ตั้งแต่วันที่ 31 พฤษภาคม พ.ศ. 2552 รายละเอียดดังข้อกำหนดมหาวิทยาลัยเทคโนโลยีสุรนารี ว่าด้วยการจัดตั้งสำนักวิชาพยาบาลศาสตร์ พ.ศ. 2552 และมีประกาศการแบ่งส่วนงานภายในของสำนักวิชาพยาบาลศาสตร์ เมื่อวันที่ 9 มิถุนายน พ.ศ. 2552 ทั้งนี้สภาการพยาบาลได้ให้การรับรองสถาบันครั้งแรก (สำนักวิชาพยาบาลศาสตร์) เมื่อวันที่ 13 มีนาคม พ.ศ. 2552 และเปิดรับนักศึกษาพยาบาลศาสตร์รุ่นแรกเมื่อปี 2552 จำนวน 48 คน ปัจจุบันรับนักศึกษารุ่นละ 100 คน (ปีการศึกษา 2565 เป็นต้นไป) สำนักวิชาพยาบาลศาสตร์ นับเป็นสำนักวิชาลำดับที่ 6 ของมหาวิทยาลัย ปัจจุบันมีอายุกว่า ปี และมีบัณฑิตจบการศึกษาแล้ว 13 รุ่น (พ.ศ. 2567)
วัดหมื่นล้าน

วัดหมื่นล้าน ตั้งอยู่บนถนนราชดำเนิน ตำบลศรีภูมิ อำเภอเมืองเชียงใหม่ จังหวัดเชียงใหม่ สร้างเมื่อช่วงปี พ.ศ. 2002–2005 ในรัชสมัยของพระเจ้าติโลกราช ผู้สร้างวัดคือ หมื่นโลกสามล้านขุนพลแก้ว สร้างขึ้นเพื่ออุทิศแก่แม่ทัพของอยุธยา ที่พ่ายในการทำสงครามจนต้องเสียชีวิตในสนามรบ และอุทิศส่วนบุญส่วนกุศล ให้แก่บรรดาแม่ทัพนายกกองของล้านนา โดยได้หาสถานที่สร้างวัดบริเวณภายในกำแพงเมืองเบื้องบูรพาทิศ ห่างจากประตูเมืองไปยังใจกลางเมือง 100 ขาธนู (1 ขาธนูเท่ากับ 1 วา) คือประมาณ 100 วา ในปีมะเส็ง จ.ศ. 822 ตรงกับ พ.ศ. 2002 มีบันทึกว่า คหบดี นามว่า หลวงโยนะการพิจิตร (ต้นตระกูล อุปะโยคิน) ได้สละทุนทรัพย์สร้างขึ้นมาทดแทนของเดิมที่เสียหาย ช่วงปี จ.ศ.1279 
สิ่งสำคัญของวัดคือ เจดีย์และลวดลายหน้าบันของวิหาร ศิลปะแบบพม่า มีพระพุทธรูปปางมารวิชัย วัชราสน์ (ขัดสมาธิเพชร) สร้างปี พ.ศ. 2460 ในสมัยพลตรีเจ้าแก้วนวรัฐ
ปี พ.ศ. 2563 วัดหมื่นล้าน ทำการบูรณะบานประตูโบราณ ด้วยการทาสีชาดและลงรักบานประตูวิหารปิดทับลายรดน้ำเดิม จนมีการร้องเรียนให้ตรวจสอบ ทางผู้เชี่ยวชาญพบว่า สามารถลอกสีที่ทาทับได้ และพบลายรดน้ำบนบานประตูยังอยู่ ส่วนลายฉลุทองประดับผนังหลังองค์พระประธานนั้น ทางวัดได้ทำการสกัดถอดออกจากผนังจนเสียหายทั้งหมด จึงไม่สามารถซ่อมแซม หรือ ฟื้นคืนสภาพได้แล้ว
ท้องถิ่นนิยม

ท้องถิ่นนิยม, ลัทธินิยมท้องถิ่น หรือ ลอคัลลิซึม  อาจหมายถึง:
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ทางหลวงแผ่นดินหมายเลข 2020

ทางหลวงแผ่นดินหมายเลข 2020 สายบ้านผือ-ท่าบ่อ เป็นทางหลวงแผ่นดินสายหนึ่งในจังหวัดอุดรธานี และจังหวัดหนองคาย โดยเริ่มต้นที่ทางหลวงแผ่นดินหมายเลข 211 ในอำเภอท่าบ่อ จังหวัดหนองคาย และสิ้นสุดที่ทางหลวงแผ่นดินหมายเลข 2021 ที่อำเภอบ้านผือ จังหวัดอุดรธานี ระยะทางทั้งสิ้น 22.627 กิโลเมตร
ฮาวยูไลก์แดต

ฮาวยูไลก์แดต  เป็นเพลงของแบล็กพิงก์ เกิร์ลกรุปเกาหลีใต้ วางจำหน่ายเมื่อวันที่ 26 มิถุนายน 2020 โดยวายจีและอินเตอร์สโคป เพลงนี้เป็นซิงเกิลจาก "ดิอัลบั้ม" สตูดิโออัลบั้มภาษาเกาหลีที่ได้วางจำหน่ายในวันที่ 2 ตุลาคม 2020
เบื้องหลัง.
ในวันที่ 4 พฤษภาคม 2020 มีรายงานว่าแบล็กพิงก์ได้อัดเสียงเสร็จเรียบร้อยสำหรับอัลบั้มใหม่ของพวกเธอ และทำงานตามกำหนดคือ ถ่ายทำมิวสิกวิดีโอในเดือนถัดไป เมื่อวันที่ 18 พฤษภาคม ในปีเดียวกัน วายจีเอนเตอร์เทนเมนต์ได้อัปเดตเกี่ยวกับโปรเจกต์นี้ ซึ่งมีกำหนดจะที่วางจำหน่ายในเดือนมิถุนายน และจะมีมากกว่า 10 เพลงในอัลบั้มเต็มชุดแรก เมื่อวันที่ 10 มิถุนายน วายจีเผยแพร่โปสเตอร์ซิงเกิลก่อนวางจำหน่ายผ่านทางโซเชียลมีเดียทุกช่องทาง ซึ่งเผยให้เห็นถึงวันปล่อยเพลงคือวันที่ 26 มิถุนายน สามวันต่อมา วายจีเปิดตัวรายการเรียลลิตีใหม่ล่าสุดในชื่อ "24 / 365 วิตแบล็กพิงก์" 'ล่วงหน้าก่อนการเปิดตัวผ่านทางยูทูบ รายการนี้จะแสดงการกลับมาของพวกเธอควบคู่ไปกับการแบ่งปันชีวิตผ่านวิดีโอบล็อก
ในวันที่ 15 มิถุนายน วายจีเอนเตอร์เทนเมนต์เผยแพร่โปสเตอร์เดี่ยวของสมาชิกแบล็กพิงก์ วิดีโอทีเซอร์เผยแพร่เมื่อวันที่ 21 มิถุนายน โปสเตอร์ทีเซอร์แบบกลุ่มเผยแพร่เมื่อวันที่ 22 มิถุนายน ทีเซอร์มิวสิกวิดีโอเผยแพร่เมื่อวันที่ 24 มิถุนายน อัลบั้มของซิงเกิลวางจำหน่ายเมื่อวันที่ 17 กรกฎาคม 2020
ทางหลวงแผ่นดินหมายเลข 2022

ทางหลวงแผ่นดินหมายเลข 2022 สายนิคม-บ้านดุง เป็นทางหลวงแผ่นดินสายหนึ่งในจังหวัดอุดรธานี โดยเริ่มต้นที่แยกทางหลวงแผ่นดินหมายเลข 2 ในอำเภอเพ็ญ และสิ้นสุดที่ทางหลวงแผ่นดินหมายเลข 2096 ในอำเภอบ้านดุง ระยะทางทั้งสิ้น 62.183 กิโลเมตร
ทางหลวงแผ่นดินหมายเลข 2025

ทางหลวงแผ่นดินหมายเลข 2023 สายห้วยเกิ้ง-กุมภวาปี เป็นทางหลวงแผ่นดินสายหนึ่งในจังหวัดอุดรธานี โดยเริ่มต้น ทางหลวงแผ่นดินหมายเลข 2 ที่บ้านโคกผักหวาน อำเภอกุมภวาปี และสิ้นสุดที่ทางหลวงแผ่นดินหมายเลข 2023 ในอำเภอกุมภวาปี ระยะทางทั้งสิ้น 14.205 กิโลเมตร
พรีเมียร์ลีก ฤดูกาล 2020–21

พรีเมียร์ลีก ฤดูกาล 2020–21  เป็นการแข่งขันฤดูกาลที่ 29 ของพรีเมียร์ลีก นับตั้งแต่เริ่มจัดการแข่งขันครั้งแรกในปี ค.ศ. 1992 ลิเวอร์พูล คือทีมที่ป้องกันแชมป์ในฤดูกาลนี้ หลังพวกเขาชนะเลิศลีกสูงสุดเป็นสมัยที่ 19 ในฤดูกาลก่อนหน้านี้ และเป็นการชนะเลิศครั้งแรกในยุคพรีเมียร์ลีก เดิมทีฤดูกาลจะเริ่มต้นในวันที่ 8 สิงหาคม แต่เนื่องด้วยผลกระทบจากการเลื่อนการแข่งขันในช่วงท้ายของฤดูกาลก่อนหน้านี้ เพราะเกิดการระบาดทั่วของไวรัสโคโรนาในประเทศอังกฤษ ทำให้การแข่งขันเลื่อนออกไปเป็นวันที่ 12 กันยายน
พรีเมียร์ลีกฤดูกาลนี้ วางแผนไว้ว่าจะเป็นฤดูกาลที่สองที่มีการพักช่วงกลางฤดูกาลในเดือนกุมภาพันธ์ โดยมีห้านัดจากสิบนัดแข่งขันในช่วงวันหยุดสุดสัปดาห์ และที่เหลืออีกห้านัดในสุดสัปดาห์ถัดไป อย่างไรก็ตาม เนื่องจากการเริ่มต้นการแข่งขันของลีกที่ล่าช้าและการแข่งขันที่แออัดทำให้ช่วงพักฤดูหนาวถูกละทิ้งไป และยังเป็นฤดูกาลที่สองที่ใช้วีเออาร์
ในช่วงเริ่มต้นของฤดูกาลนี้ มีการแข่งขันที่จำกัดหรือไม่มีผู้ชม นอกเหนือจากทีมงานและบุคลากรของแต่ละทีม เหมือนกับในช่วงท้ายของการแข่งขันฤดูกาลที่แล้ว เมื่อวันที่ 23 พฤศจิกายน ค.ศ. 2020 มีการประกาศว่าแฟนบอลบางส่วนจะได้รับอนุญาตให้กลับไปชมเกมการแข่งขันที่สนามกีฬาในพื้นที่ที่มีความเสี่ยงต่ำ เมื่อสิ้นสุดการปิดพื้นที่ระดับชาติครั้งที่สองในวันที่ 2 ธันวาคม ค.ศ. 2020 มีการประกาศปิดพื้นที่ระดับชาติครั้งที่สาม เมื่อวันที่ 4 มกราคม ค.ศ. 2021 ทำให้เกมการแข่งขันกลับมาเป็นแบบปิดอีกครั้ง เมื่อวันที่ 22 กุมภาพันธ์ ค.ศ. 2021 นายกรัฐมนตรี บอริส จอห์นสัน ประกาศขั้นตอนที่สามของการฟื้นตัวจากการปิดพื้นที่ที่กำหนดไว้ในวันที่ 4 มกราคม โดยเป็นไปตามเกณฑ์บางประการเกี่ยวกับวัคซีนอัตราการติดเชื้อและโคโรนาไวรัสสายพันธุ์ใหม่ สนามฟุตบอลขนาดใหญ่จะได้รับอนุญาตให้เปิดอีกครั้งใน 17 พฤษภาคม โดยมีผู้ชมสูงสุด 10,000 คน
ทีม.
ทีมที่เข้าแข่งขันในฤดูกาลนี้มีทั้งหมด 20 ทีม โดยแบ่งเป็น 17 ทีมมาจากฤดูกาลก่อนหน้านี้และ 3 ทีมที่เลื่อนชั้นขึ้นมาจากอีเอฟแอลแชมเปียนชิป ทีมที่เลื่อนชั้นขึ้นมา ได้แก่ ลีดส์ยูไนเต็ด กลับมาแข่งขันในพรีเมียร์ลีกอีกครั้งหลังตกชั้นไปสิบหกปี, เวสต์บรอมมิชอัลเบียน กลับมาหลังตกชั้นไปสองปี และฟูลัม กลับมาหลังตกชั้นไปหนึ่งปี โดยทั้งสามทีมแทนที่ บอร์นมัท, วอตฟอร์ด (ทั้งสองทีมตกชั้นหลังแข่งขันในพรีเมียร์ลีกห้าปี) และ นอริชซิตี ซึ่งแข่งขันในพรีเมียร์ลีกแค่หนึ่งปี
สถิติตลอดฤดูกาล.
การทำประตู.
แฮท-ทริคส์.
4 ผู้เล่นที่ทำคนเดียว 4 ประตู<br>(H) – ทีมเจ้าบ้าน<br>(A) – ทีมเยือน
ทางหลวงแผ่นดินหมายเลข 2092

ทางหลวงแผ่นดินหมายเลข 2092 สายเหล่าอุดม-กุดเรือคำ เป็นทางหลวงแผ่นดินสายหนึ่งในจังหวัดอุดรธานี และจังหวัดสกลนคร โดยมีจุดเริ่มต้นสายทางที่แยกทางหลวงแผ่นดินหมายเลข 2096 กับทางหลวงแผ่นดินหมายเลข 2230 ในอำเภอบ้านดุง จังหวัดอุดรธานี และสิ้นสุดที่แยกทางหลวงแผ่นดินหมายเลข 2229 กับทางหลวงแผ่นดินหมายเลข 2091 ในอำเภอวานรนิวาส จังหวัดสกลนคร ระยะทางทั้งสิ้น 36.704 กิโลเมตร
แซมมวล เจ. สมิธ

แซมมวล โจนส์ สมิธ (6 กรกฎาคม 2363-10 ตุลาคม 2452) มิชชันนารี ซึ่งเป็นที่รู้จักจากการเป็น เจ้าของโรงพิมพ์ และ ผู้พิมพ์หนังสือ ใน สยาม (ประเทศไทย ในปัจจุบัน) หมอสมิธเป็นกำพร้าตั้งแต่เด็ก เขาถูกอุปการะใน พม่า โดยมิชชันนารีชาวอเมริกัน จอห์น เทย์เลอร์ โจนส์ และภรรยาของเขา เอลิซ่า โกรว์ โจนส์ ก่อนทั้งคู่จะมาเผยแพร่ศาสนาที่ สยาม เมื่อปี พ.ศ. 2376 หมอสมิธถูกส่งไปศึกษาต่อที่ สหรัฐอเมริกา และเดินทางกลับสยามในฐานะมิชชันนารีเมื่อปี พ.ศ. 2392 ในปี พ.ศ. 2412 เขาออกจากการเผยแผ่ศาสนาและเปิดกิจการโรงพิมพ์ตีพิมพ์หนังสือพิมพ์หลายฉบับและวรรณคดีไทยที่ได้รับความนิยมและมีชื่อเสียงหลายเรื่อง
ทางหลวงแผ่นดินหมายเลข 2096

ทางหลวงแผ่นดินหมายเลข 2096 สายหนองเม็ก–คำตากล้า เป็นทางหลวงแผ่นดินสายหนึ่งในจังหวัดอุดรธานี และจังหวัดสกลนคร โดยมีจุดเริ่มต้นสายทางที่แยกทางหลวงแผ่นดินหมายเลข 22 ในอำเภอหนองหาน จังหวัดอุดรธานี และสิ้นสุดสายทางที่แยกทางหลวงแผ่นดินหมายเลข 222 ที่อำเภอคำตากล้า จังหวัดสกลนคร ระยะทางทั้งสิ้น 123.988 กิโลเมตร
ทางหลวงแผ่นดินหมายเลข 2097

ทางหลวงแผ่นดินหมายเลข 2097 สายนาคำไฮ-ข้าวสาร เป็นทางหลวงแผ่นดินสายหนึ่งในจังหวัดหนองบัวลำภูและจังหวัดอุดรธานี โดยมีจุดเริ่มต้นที่แยกทางหลวงแผ่นดินหมายเลข 210 ในอำเภอเมือง จังหวัดหนองบัวลำภู และสิ้นสุดสายทางที่แยกทางหลวงแผ่นดินหมายเลข 2098 ในอำเภอบ้านผือ จังหวัดอุดรธานี ระยะทางทั้งสิ้น 42.397 กิโลเมตร
ทางหลวงแผ่นดินหมายเลข 2098

ทางหลวงแผ่นดินหมายเลข 2098 สายบ้านผือ - ข้าวสาร เป็นทางหลวงแผ่นดินสายหนึ่งในอำเภอบ้านผือ จังหวัดอุดรธานี โดยเริ่มต้นสายทางในเขตเทศบาลตำบลบ้านผือ และสิ้นสุดสายทางที่ตำบลข้าวสาร อำเภอบ้านผือ จังหวัดอุดรธานี ระยะทางทั้งสิ้น 13.616 กิโลเมตร
ทางหลวงแผ่นดินหมายเลข 2230

ทางหลวงแผ่นดินหมายเลข 2230 สายเหล่าอุดม-เฝ้าไร่ เป็นทางหลวงแผ่นดินสายหนึ่งในจังหวัดอุดรธานี และจังหวัดหนองคาย โดยมีจุดเริ่มต้นสายทางที่แยกทางหลวงแผ่นดินหมายเลข 2092 และแยกทางหลวงแผ่นดินหมายเลข 2096 ในอำเภอบ้านดุง จังหวัดอุดรธานี และสิ้นสุดที่แยกทางหลวงแผ่นดินหมายเลข 2267 ในอำเภอเฝ้าไร่ จังหวัดหนองคาย ระยะทางทั้งสิ้น 24.949 กิโลเมตร
ทางหลวงแผ่นดินหมายเลข 2231

ทางหลวงแผ่นดินหมายเลข 2232 สายโนนสวรรค์-กุงเก่า เป็นทางหลวงแผ่นดินสายหนึ่งในจังหวัดอุดรธานี โดยเริ่มต้น ทางหลวงแผ่นดินหมายเลข 2023 ที่บ้านโนนสวรรค์ อำเภอศรีธาตุ และสิ้นสุดที่ทางหลวงแผ่นดินหมายเลข 2092 ในอำเภอท่าคันโท ระยะทางทั้งสิ้น 9.603 กิโลเมตร
ทางหลวงแผ่นดินหมายเลข 2239

ทางหลวงแผ่นดินหมายเลข 2239 สายบ้านต้อง-ศรีธาตุ เป็นทางหลวงแผ่นดินสายหนึ่งในจังหวัดอุดรธานี โดยมีจุดเริ่มต้นสายทางที่แยกทางหลวงแผ่นดินหมายเลข 22 ในอำเภอหนองหาน และสิ้นสุดที่ทางหลวงแผ่นดินหมายเลข 2023 ในอำเภอศรีธาตุ ระยะทางทั้งสิ้น 53.273 กิโลเมตร
ทางหลวงแผ่นดินหมายเลข 2255

ทางหลวงแผ่นดินหมายเลข 2255 สายนาข่า-สุมเส้า เป็นทางหลวงแผ่นดินสายหนึ่งในจังหวัดอุดรธานี โดยเริ่มต้น ทางหลวงแผ่นดินหมายเลข 2 ที่บ้านนาข่า อำเภอเมืองอุดรธานี และสิ้นสุดที่ทางหลวงแผ่นดินหมายเลข 2020 ในอำเภอเพ็ญ ระยะทางทั้งสิ้น 22.031 กิโลเมตร
ทางหลวงแผ่นดินหมายเลข 2263

ทางหลวงแผ่นดินหมายเลข 2263 สายอุดรธานี-หนองแวง เป็นทางหลวงแผ่นดินสายหนึ่งในจังหวัดอุดรธานี โดยมีจุดเริ่มต้นที่ทางหลวงแผ่นดินหมายเลข 216 ในอำเภอเมืองอุดรธานี และสิ้นสุดที่แยกทางหลวงแผ่นดินหมายเลข 2097 ในอำเภอบ้านผือ ระยะทางทั้งสิ้น 48.348 กิโลเมตร
เมเลส เซนาวี

เมเลส เซนาวี  เป็นนักการเมืองชาวเอธิโอเปียซึ่งเป็นประธานาธิบดีเอธิโอเปียและดำรงตำแหน่งนายกรัฐมนตรีคนที่ 8 ของเอธิโอเปีย
เสียชีวิต.
เมเลส เซนาวี เสียชีวิตด้วยติดเชื้อในเบลเยียม เมื่อวันที่ 20 สิงหาคม พ.ศ. 2555 ที่บรัสเซลส์ ประเทศเบลเยียม สิริรวมอายุได้ 57 ปี
ทางหลวงแผ่นดินหมายเลข 2266

ทางหลวงแผ่นดินหมายเลข 2266 สายศรีเชียงใหม่-กลางใหญ่ เป็นทางหลวงแผ่นดินสายหนึ่งในจังหวัดหนองคาย และจังหวัดอุดรธานี โดยมีจุดเริ่มต้นสายทางที่แยกทางหลวงแผ่นดินหมายเลข 211 ในอำเภอศรีเชียงใหม่ จังหวัดหนองคาย และสิ้นสุดที่แยกทางหลวงแผ่นดินหมายเลข 2348 ในอำเภอบ้านผือ จังหวัดอุดรธานี ระยะทางทั้งสิ้น 31.983 กิโลเมตร
ทางหลวงแผ่นดินหมายเลข 2270

ทางหลวงแผ่นดินหมายเลข 2270 สายมีชัย-หนามแท่ง เป็นทางหลวงแผ่นดินสายหนึ่งในอำเภอบ้านดุง จังหวัดอุดรธานี และอำเภอสว่างแดนดิน จังหวัดสกลนคร ระยะทางทั้งสิ้น 19.537 กิโลเมตร
ทางหลวงแผ่นดินหมายเลข 2312

ทางหลวงแผ่นดินหมายเลข 2312 สายหนองหาน-สุมเส้า เป็นทางหลวงแผ่นดินสายหนึ่งในจังหวัดอุดรธานี โดยเริ่มต้นที่แยกทางหลวงแผ่นดินหมายเลข 22 ในอำเภอหนองหาน และสิ้นสุดที่ทางหลวงแผ่นดินหมายเลข 2022 ในอำเภอเพ็ญ ระยะทางทั้งสิ้น 28.302 กิโลเมตร
ทางหลวงแผ่นดินหมายเลข 2314

ทางหลวงแผ่นดินหมายเลข 2314 สายหนองวัวซอ-กุดจับ เป็นทางหลวงแผ่นดินสายหนึ่งในจังหวัดอุดรธานี โดยมีจุดเริ่มต้นที่แยกทางหลวงแผ่นดินหมายเลข 210 ที่อำเภอหนองวัวซอ และจุดสิ้นสุดสายทางเชื่อมต่อกับทางหลวงชนบท อด.4018 ในอำเภอกุดจับ ระยะทางทั้งสิ้น 24.753 กิโลเมตร
กีฬากระโดดน้ำในโอลิมปิกซ้อน 1906

การแข่งขันกระโดดน้ำในโอลิมปิกซ้อน 1906 เป็นการแข่งขันกีฬากระโดดน้ำในโอลิมปิกซ้อน 1906 ที่กรุงเอเธนส์ กรีซ ระหว่างวันที่ พ.ศ. 2449 ซึ่งการแข่งขันกีฬากระโดดน้ำครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ โดยมีนักกีฬาเข้าร่วมแข่งขัน คน จาก ประเทศ
กีฬาว่ายน้ำในโอลิมปิกซ้อน 1906

การแข่งขันว่ายน้ำในโอลิมปิกซ้อน 1906 เป็นการแข่งขันกีฬาว่ายน้ำในโอลิมปิกซ้อน 1906 ที่กรุงเอเธนส์ กรีซ ระหว่างวันที่ ตุลาคม พ.ศ. 2449 ซึ่งการแข่งขันกีฬาว่ายน้ำครั้งนี้มีการแข่งขันทั้งหมด 4 รายการ คือ ประเภททีมชาย 4 รายการ โดยมีนักกีฬาเข้าร่วมแข่งขัน คน จาก ประเทศ
กีฬากรีฑาในโอลิมปิกซ้อน 1906

การแข่งขันกรีฑาในโอลิมปิกซ้อน 1906 เป็นการแข่งขันกีฬากรีฑาในโอลิมปิกซ้อน 1906 ที่กรุงเอเธนส์ กรีซ ระหว่างวันที่ ตุลาคม พ.ศ. 2449 ซึ่งการแข่งขันกีฬากรีฑาครั้งนี้มีการแข่งขันทั้งหมด 21 รายการ คือ ประเภททีมชาย 21 รายการ โดยมีนักกีฬาเข้าร่วมแข่งขัน คน จาก ประเทศ
กีฬาจักรยานในโอลิมปิกซ้อน 1906

การแข่งขันจักรยานในโอลิมปิกซ้อน 1906 เป็นการแข่งขันกีฬาจักรยานในโอลิมปิกซ้อน 1906 ที่กรุงเอเธนส์ กรีซ ระหว่างวันที่ 23-25 เมษายน พ.ศ. 2449 ซึ่งการแข่งขันกีฬาจักรยานครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง รายการ โดยมีนักกีฬาเข้าร่วมแข่งขัน 45 คน จาก 11 ประเทศ
ทางหลวงแผ่นดินหมายเลข 2315

ทางหลวงแผ่นดินหมายเลข 2315 สายหนองวัวซอ-อูบมุง เป็นทางหลวงแผ่นดินสายหนึ่งในจังหวัดอุดรธานี โดยมีจุดเริ่มต้นสายทางที่แยกทางหลวงแผ่นดินหมายเลข 210 ในอำเภอหนองวัวซอ และสิ้นสุดสายทางโดยเชื่อมต่อทางหลวงชนบท นภ.4022 ที่บ้านอูบมุง อำเภอหนองวัวซอ ระยะทางทั้งสิ้น 19 กิโลเมตร
ทางหลวงแผ่นดินหมายเลข 2316

ทางหลวงแผ่นดินหมายเลข 2316 สายโคกผักหวาน-บ้านเหล่า เป็นทางหลวงแผ่นดินสายหนึ่งในจังหวัดอุดรธานี โดยมีจุดเริ่มต้นสายทางที่แยกทางหลวงแผ่นดินหมายเลข 2 ในอำเภอกุมภวาปี และสิ้นสุดสายทางที่แยกทางหลวงแผ่นดินหมายเลข 210 ในอำเภอเมืองอุดรธานี ระยะทางทั้งสิ้น 58.855 กิโลเมตร
ทางหลวงแผ่นดินหมายเลข 2329

ทางหลวงแผ่นดินหมายเลข 2329 สายเพ็ญ-สร้างคอม เป็นทางหลวงแผ่นดินสายหนึ่งในจังหวัดอุดรธานี เชื่อมต่อการจราจรระหว่างอำเภอเพ็ญ กับอำเภอสร้างคอม ให้สามารถเดินทางได้อย่างสะดวกและรวดเร็วยิ่งขึ้น ระยะทางทั้งสิ้น 27.512 กิโลเมตร
สมาคมฟุตบอลเซอร์เบีย

สมาคมฟุตบอลเซอร์เบีย (/) เป็นหน่วยงานที่บริหารฟุตบอลในประเทศเซอร์เบียซึ่งรวมถึงลีกฟุตบอลและฟุตบอลทีมชาติเซอร์เบีย มีสำนักงานใหญ่ตั้งอยู่ที่เบลเกรด
สมาคมฟุตบอลเซอร์เบียเคยเป็นส่วนหนึ่งของสมาคมฟุตบอลยูโกสลาเวียที่ก่อตั้งใน ค.ศ. 1919 ที่ซาเกร็บ ต่อมาได้เปลี่ยนชื่อเป็นสมาคมฟุตบอลเซอร์เบียและมอนเตเนโกรใน ค.ศ. 2003 และเปลี่ยนมาเป็นสมาคมฟุตบอลเซอร์เบียใน ค.ศ. 2006 หลังจากที่เซอร์เบียและมอนเตเนโกรถูกแบ่งประเทศ ฆาบิเอร์ เกลเมนเต เป็นหัวหน้าผู้ฝึกสอนคนแรกของฟุตบอลทีมชาติเซอร์เบีย ปัจจุบันผู้ทำหน้าที่ในตำแหน่งนี้คือ ลูบิซา ตุมบากอวิช
ทางหลวงแผ่นดินหมายเลข 2348

ทางหลวงแผ่นดินหมายเลข 2348 สายบ้านผือ - ปากมั่ง เป็นทางหลวงแผ่นดินสายหนึ่งในจังหวัดอุดรธานี และจังหวัดเลย โดยมีจุดเริ่มต้นที่แยกทางหลวงแผ่นดินหมายเลข 2021 ในอำเภอบ้านผือ จังหวัดอุดรธานี และสิ้นสุดที่ทางหลวงแผ่นดินหมายเลข 211 ที่บ้านปากมั่ง อำเภอปากชม จังหวัดเลย ระยะทางทั้งสิ้น 98.213 กิโลเมตร
เศาะฮัม

เศาะฮัม  เป็นเมืองริมชายฝั่งในแคว้นอัลบาฏินะฮ์ทางตะวันออกเฉียงเหนือของประเทศโอมาน ตั้งอยู่ใน และมีประชากร 85,010 คน (สำมะโน ค.ศ. 2003) เศาะฮัมเป็นเมืองที่มีการทำฟาร์มแบบผสมผสานกับประมงที่อยู่ระหว่างอัลคอบูเราะฮ์กับศุฮาร
ทางหลวงแผ่นดินหมายเลข 2350

ทางหลวงแผ่นดินหมายเลข 2350 สายหนองหาน-กุมภวาปี เป็นทางหลวงแผ่นดินสายหนึ่งในจังหวัดอุดรธานี โดยมีจุดเริ่มต้นสายทางที่แยกทางหลวงแผ่นดินหมายเลข 22 ในอำเภอหนองหาน และสิ้นสุดที่ทางหลวงแผ่นดินหมายเลข 2023 ในอำเภอกุมภวาปี ระยะทางทั้งสิ้น 34.072 กิโลเมตร
ทางหลวงแผ่นดินหมายเลข 2376

ทางหลวงแผ่นดินหมายเลข 2376 สายน้ำซึม-สังคม เป็นทางหลวงแผ่นดินสายหนึ่งในจังหวัดอุดรธานี และจังหวัดหนองคาย โดยมีจุดเริ่มต้นที่แยกทางหลวงแผ่นดินหมายเลข 2348 ในอำเภอน้ำโสม จังหวัดอุดรธานี และสิ้นสุดที่ทางหลวงแผ่นดินหมายเลข 211 ในอำเภอสังคม จังหวัดหนองคาย ระยะทางทั้งสิ้น 35.34 กิโลเมตร
ทางหลวงแผ่นดินหมายเลข 2393

ทางหลวงแผ่นดินหมายเลข 2393 สายโนนเห็น-หนองกุงทับม้า เป็นทางหลวงแผ่นดินสายหนึ่งในจังหวัดอุดรธานี โดยมีจุดเริ่มต้นที่แยกทางหลวงแผ่นดินหมายเลข 2023 ในอำเภอกุมภวาปี และสิ้นสุดที่แยกทางหลวงแผ่นดินหมายเลข 227 ในอำเภอวังสามหมอ ระยะทางทั้งสิ้น 51.265 กิโลเมตร
กีฬาฟันดาบในโอลิมปิกซ้อน 1906

การแข่งขันฟันดาบในโอลิมปิกซ้อน 1906 เป็นการแข่งขันกีฬาฟันดาบในโอลิมปิกซ้อน 1906 ที่กรุงเอเธนส์ กรีซ ระหว่างวันที่ ตุลาคม พ.ศ. 2449 ซึ่งการแข่งขันกีฬาฟันดาบครั้งนี้มีการแข่งขันทั้งหมด 8 รายการ คือ ประเภททีมชาย 8 รายการ และประเภททีมหญิง รายการ โดยมีนักกีฬาเข้าร่วมแข่งขัน 62 คน จาก 12 ประเทศ
ประเทศที่เข้าร่วม.
<templatestyles src="Col-begin/styles.css"/>
ทางหลวงแผ่นดินหมายเลข 2410

ทางหลวงแผ่นดินหมายเลข 2410 สายบ้านเหล่า-ดอนกลอย เป็นทางหลวงแผ่นดินสายหนึ่งในจังหวัดอุดรธานี โดยมีจุดเริ่มต้นที่แยกทางหลวงแผ่นดินหมายเลข 216 ในอำเภอเมืองอุดรธานี และสิ้นสุดที่ทางหลวงแผ่นดินหมายเลข 2312 ในอำเภอพิบูลย์รักษ์ ระยะทางทั้งสิ้น 23.173 กิโลเมตร
ทางหลวงแผ่นดินหมายเลข 2411

ทางหลวงแผ่นดินหมายเลข 2411 สายบ้านพลับ - หนองนกเขียน เป็นทางหลวงแผ่นดินสายหนึ่งในจังหวัดอุดรธานี โดยเริ่มต้นที่ทางหลวงแผ่นดินหมายเลข 2021 ที่บ้านหนองนกเขียน อำเภอบ้านผือ และสิ้นสุดที่ทางหลวงแผ่นดินหมายเลข 2098 ในอำเภอบ้านผือ ระยะทางทั้งสิ้น 6.3 กิโลเมตร
กีฬาฟุตบอลในโอลิมปิกซ้อน 1906

การแข่งขันฟุตบอลในโอลิมปิกซ้อน 1906 เป็นการแข่งขันกีฬาฟุตบอลในโอลิมปิกซ้อน 1906 ที่กรุงเอเธนส์ กรีซ ระหว่างวันที่ ตุลาคม พ.ศ. 2449 ซึ่งการแข่งขันกีฬาฟุตบอลครั้งนี้มีการแข่งขันทั้งหมด รายการ คือ ประเภททีมชาย รายการ และประเภททีมหญิง รายการ โดยมีนักกีฬาเข้าร่วมแข่งขัน คน จาก ประเทศ
กีฬายิมนาสติกในโอลิมปิกซ้อน 1906

การแข่งขันยิมนาสติกในโอลิมปิกซ้อน 1906 เป็นการแข่งขันกีฬายิมนาสติกในโอลิมปิกซ้อน 1906 ที่กรุงเอเธนส์ กรีซ ระหว่างวันที่ 22-26 เมษายน พ.ศ. 2449 ซึ่งการแข่งขันกีฬายิมนาสติกครั้งนี้มีการแข่งขันทั้งหมด 4 รายการ คือ ประเภททีมชาย 4 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 104 คน จาก 9 ประเทศ
ทางหลวงแผ่นดินหมายเลข 2414

ทางหลวงแผ่นดินหมายเลข 2414 สายโคกน้อย-บ้านกลาง เป็นทางหลวงแผ่นดินสายหนึ่งในจังหวัดอุดรธานี และจังหวัดเลย ขนาด 2 ช่องจราจรไป-กลับ โดยมีจุดเริ่มต้นสายทางที่ทางหลวงแผ่นดินหมายเลข 2348 บริเวณแยกบ้านโคกน้อย อำเภอน้ำโสม จังหวัดอุดรธานี และสิ้นสุดโดยบรรจบกับทางหลวงแผ่นดินหมายเลข 2108 ที่แยกบ้านกลางอำเภอปากชม จังหวัดเลยระยะทางทั้งสิ้น 33.582 กิโลเมตร
กีฬาเรือพายในโอลิมปิกซ้อน 1906

การแข่งขันเรือพายในโอลิมปิกซ้อน 1906 เป็นการแข่งขันกีฬาเรือพายในโอลิมปิกซ้อน 1906 ที่กรุงเอเธนส์ กรีซ ระหว่างวันที่ 24 เมษายน พ.ศ. 2449 ซึ่งการแข่งขันกีฬาเรือพายครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 167 คน จาก 6 ประเทศ
อันดริยา ฌีฟกอวิช

อันดริยา ฌีฟกอวิช (เกิดวันที่ 11 กรกฎาคม ค.ศ. 1996) เป็นนักฟุตบอลชาวเซอร์เบียที่เล่นในตำแหน่งปีกให้กับปาโอกและทีมชาติเซอร์เบีย เขาเป็นผู้เล่นอายุน้อยที่สุดที่เคยลงเล่นให้กับทีมชาติชุดใหญ่ และยังเป็นผู้เล่นอายุน้อยที่สุดที่ได้ทำหน้าที่เป็นกัปตันให้กับพาร์ทีซาน
ฌีฟกอวิชเป็นส่วนหนึ่งของทีมชาติเซอร์เบียรุ่นอายุไม่เกิน 20 ปีชุดที่ชนะเลิศฟุตบอลโลกเยาวชนอายุไม่เกิน 20 ปี 2015 โดยทำ 2 ประตูและ 2 แอสซิสต์ในรายการนั้น
เกียรติประวัติ.
สโมสร.
พาร์ทีซาน
ไบฟีกา
ทีมชาติ.
เซอร์เบีย
กีฬายิงปืนในโอลิมปิกซ้อน 1906

การแข่งขันยิงปืนในโอลิมปิกซ้อน 1906 เป็นการแข่งขันกีฬายิงปืนในโอลิมปิกซ้อน 1906 ที่กรุงเอเธนส์ กรีซ ระหว่างวันที่ 23-28 เมษายน พ.ศ. 2449 ซึ่งการแข่งขันกีฬายิงปืนครั้งนี้มีการแข่งขันทั้งหมด 12 รายการ คือ ประเภททีมชาย 12 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 68 คน จาก 12 ประเทศ
กีฬาเทนนิสในโอลิมปิกซ้อน 1906

การแข่งขันเทนนิสในโอลิมปิกซ้อน 1906 เป็นการแข่งขันกีฬาเทนนิสในโอลิมปิกซ้อน 1906 ที่กรุงเอเธนส์ กรีซ ระหว่างวันที่ 23-26 เมษายน พ.ศ. 2449 ซึ่งการแข่งขันกีฬาเทนนิสครั้งนี้มีการแข่งขันทั้งหมด 4 รายการ คือ ประเภททีมชาย 3 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 27 คน จาก 6 ประเทศ
กีฬาชักเย่อในโอลิมปิกซ้อน 1906

การแข่งขันชักเย่อในโอลิมปิกซ้อน 1906 เป็นการแข่งขันกีฬาชักเย่อในโอลิมปิกซ้อน 1906 ที่กรุงเอเธนส์ กรีซ ระหว่างวันที่ 30 เมษายน พ.ศ. 2449 ซึ่งการแข่งขันกีฬาชักเย่อครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 32 คน จาก 4 ประเทศ